GENERIČKE UPUTE ZA PRIJAVITELJE

**Program Konkurentnost i kohezija 2021.-2027.**

**Prioritet 3. Promicanje energetske učinkovitosti i obnovljivih izvora energije, prilagodbe na klimatske promjene, sprječavanje rizika, zaštita okoliša i održivosti resursa**

**Specifični cilj** **2.5 Promicanje pristupa vodi i održivog upravljanja vodama**

**Postupak** **izravne dodjele bespovratnih sredstava**

**Listopad 2025.**

Sadržaj

[1. Temelji i opće odredbe 2](#_Toc209706168)

[1.1. Zakonodavni i strateški okvir 3](#_Toc209706169)

[1.2. Opseg i ciljevi 5](#_Toc209706170)

[2. Financijska alokacija i iznos bespovratnih sredstava 5](#_Toc209706171)

[3. Opći uvjeti prihvatljivosti 6](#_Toc209706172)

[3.1. Prihvatljivost prijavitelja 6](#_Toc209706173)

[3.2. Prihvatljivost projekta i aktivnosti 7](#_Toc209706174)

[3.2.1 Prihvatljivost projekta 7](#_Toc209706175)

[Potrebno je dostaviti potvrdu da je natječajna dokumentacija (troškovnik) upućen u Hrvatske vode na provjeru je li isti izrađen u skladu sa Smjernicama o utvrđivanju prihvatljivih projektnih cijena za vodnokomunalne projekte 12](#_Toc209706176)

[2.2.2. 12](#_Toc209706182)

[3.2.2. Prihvatljive aktivnosti 12](#_Toc209706187)

[3.2.3. Opći zahtjevi koji se odnose na prihvatljivost izdataka za provedbu projekta 13](#_Toc209706188)

[3.2.4. Neprihvatljivi izdaci 15](#_Toc209706189)

[4. Dokumentacija za prijavu projekta 16](#_Toc209706193)

[5. Postupak dodjele 17](#_Toc209706194)

[5.1. Procedura 17](#_Toc209706197)

[5.1.1. UTVRĐIVANJE SPREMNOSTI PROJEKATA 18](#_Toc209706201)

[5.1.2. 2PROVJERA USKLAĐENOSTI S PRIMJENJIVIM KRITERIJIMA DODJELE (PRELIMINARNO MIŠLJENJE) 18](#_Toc209706202)

[5.1.3. DODJELA BESPOVRATNIH SREDSTAVA 19](#_Toc209706203)

[5.2. Faze postupka dodjele bespovratnih sredstava 20](#_Toc209706204)

[5.3. Potpisivanje ugovora 21](#_Toc209706205)

[6. Upute za ispunjavanje određenih poglavlja prilagođenog prijavnog obrasca za velike projekte 22](#_Toc209706206)

[7. Kratice 38](#_Toc209706207)

# Temelji i opće odredbe

Ove Generičke Upute za prijavitelje (u daljnjem tekstu: Upute) pružaju smjernice o načinu pripreme i podnošenja projektnih prijava navodeći kriterije prihvatljivosti prijavitelja i projekta kao i kriterije odabira, prihvatljive aktivnosti te pravila provedbe projekata. Dostava projektne prijave pripremljene temeljem ovih Uputa nije osnova za dodjelu bespovratnih sredstava već prethodi Pozivu na dostavu prijedloga projekata kojim se dodjeljuju bespovratna sredstva u okviru postupka izravne dodjele (u daljnjem tekstu: Poziv).

Program Konkurentnost i kohezija 2021.-2027. (PKK 2021.-2027.) postavlja ciljeve i prioritete za učinkovito korištenje Europskog fonda za regionalni razvoj (EFRR) i Kohezijskog fonda (KF) za razdoblje 2021.-2027. Ulaganja u vodnokomunalnu infrastrukturu obuhvaćena su kroz specifični cilj 2.5 Promicanje pristupa vodi i održivog upravljanja vodama. Odabir ovog specifičnog cilja temelji se na potrebama definiranim u Nacionalnoj razvojnoj strategiji Republike Hrvatske do 2030. (NRS 2030.) te na sektorskim planskim dokumentima (Strategija upravljanja vodama, Plan upravljanja vodnim područjima, Višegodišnji program gradnje komunalnih vodnih građevina). Postojeće stanje vodnokomunalnog sektora u Republici Hrvatskoj te potrebe za ulaganjima utvrđeni su Višegodišnjim programom gradnje komunalnih vodnih građevina za razdoblje do 2030. (VPKVG) i Detaljnim provedbenim planom Višegodišnjeg programa gradnje komunalnih vodnih građevina za razdoblje do 2030. godine za pitanje prioritizacije projekata odvodnje i pročišćavanja komunalnih otpadnih voda i za pitanje amortizacije vodnokomunalne infrastrukture, koji ujedno predstavljaju i odabir politike u ovom području ulaganja te definiraju između ostalog: pojedinačne projekte, način i razdoblje njihove provedbe, sudionike u provedbi, iznose ulaganja i izvore sredstava, prioritet provedbe i praćenje provedbe programa. Za provođenje odabranih politika putem ovog specifičnog cilja usmjeravaju se aktivnosti za razvoj javne vodoopskrbe, odvodnje i pročišćavanje otpadnih voda u cilju doprinosa postizanju cjelovitog rješenja aglomeracija te postizanju usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjene za ljudsku potrošnju što će doprinijeti osiguranju pristupačnosti pitkoj vodi, smanjenju gubitaka vode u sustavima javne vodoopskrbe, te poboljšanju infrastrukture za prikupljanje, pročišćavanje i ispuštanje otpadnih voda, uključujući i obradu mulja.

Zakon o institucionalnom okviru za korištenje fondova Europske unije u Republici i Uredbom o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. utvrđen je institucionalni okvir i postupci povezani s koordinacijom aktivnosti u okviru PKK 2021. – 2027.

Sustav upravljanja i kontrole korištenja sredstava PKK 2021. – 2027., relevantan za ovaj poziv, sastoji se od Tijela nadležnog za računovodstvenu funkciju (Ministarstvo financija), Tijela za reviziju (Agencija za reviziju sustava provedbe programa Europske unije), Upravljačkog tijela (Ministarstvo regionalnoga razvoja i fondova Europske unije), Posredničkog tijela razine 1 (Ministarstvo zaštite okoliša i zelene tranzicije) i Posredničkog tijela razine 2 (Središnja agencija za financiranje i ugovaranje programa i projekata Europske unije (SAFU).

Hrvatske vode koje su u prethodnom programskom razdoblju imale ulogu Posredničkog tijela razine 2, tu će ulogu zadržati za fazirane projekte (projekti čija je provedba započela u okviru Operativnog programa Konkurentnost i kohezija 2014.- 2020., a završit će se u okviru Programa Konkurentnost i kohezija 2021. – 2027.), dok za nove projekte za koje su relevantne ove Upute ulogu Posredničkog tijela razine 2 ima SAFU, a Hrvatske vode će biti uključene u aktivnosti odabira projekata u okviru postupka dodjele bespovratnih sredstava.

## Zakonodavni i strateški okvir

**Zakonodavstvo Europske unije**

* Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., u daljnjem tekstu: Uredba (EU) 2021/1060), uključivo pravilima koja se na temelju iste donose
* Uredba (EU) 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021., SL L 13, 20.1.2022.)
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., SL L 294, 21.11.2018.) (Financijska uredba)

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

**Nacionalno zakonodavstvo**

* Ugovor o pristupanju Republike Hrvatske Europskoj uniji („Narodne novine“, Međunarodni ugovori, br. 2/2012)
* Zakon o vodama („Narodne novine“, br. 66/2019, 84/2021 i 47/2023)
* Zakon o financiranju vodnoga gospodarstva („Narodne novine“, br. 153/2009, 90/2011, 56/2013, 154/2014, 119/2015, 120/2016, 127/2017, 66/2019 i 36/2024)
* Zakon o vodnim uslugama („Narodne novine“, br. 66/2019)
* Uredba o uslužnim područjima („Narodne novine“, br. 70/2023)
* Zakon o gradnji („Narodne novine“, br. 153/2013, 20/2017, 39/2019, 125/2019 i 145/2024)
* Zakon o prostornom uređenju („Narodne novine“, br. 153/2013, 65/2017, 114/2018, 39/2019, 98/2019 i 67/2023)
* Zakon o zaštiti okoliša („Narodne novine“, br. [80/2013](http://www.zakon.hr/cms.htm?id=601), [153/2013](http://www.zakon.hr/cms.htm?id=600), [78/2015](http://www.zakon.hr/cms.htm?id=12072), 12/2018 i 118/2018)
* Uredba o procjeni utjecaja zahvata na okoliš („Narodne novine“, br. 61/2014 i 3/2017)
* [Zakon o zaštiti prirode („Narodne novine“, br. 80/2013, 15/2018. 14/2019 i 127/2019)](http://narodne-novine.nn.hr/clanci/sluzbeni/2013_06_80_1658.html)
* Uredba o ekološkoj mreži i nadležnostima javnih ustanova za upravljanje područjima ekološke mreže (NN 80/2019, 119/2023, 87/2025 i 123/2025)
* Zakon o državnim potporama („Narodne novine“, br. 47/2014, 69/2017)
* Zakon o javnoj nabavi („Narodne novine“, br. 120/2016 i 114/2022)
* Nacionalna strategija suzbijanja prijevara za zaštitu financijskih interesa Europske unije, usvojena na 138. sjednici Vlade Republike Hrvatske, 23. siječnja 2014.
* Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, br. 3/2024)
* Odluka Vlade Republike Hrvatske o modelu financiranja projekata vodno-komunalnog sektora u okviru Programa konkurentnost i kohezija 2021. – 2027. od 15.5.2025
* Zakon o institucionalnom okviru za korištenje fondova Europske unije u Republici Hrvatskoj („Narodne novine“, broj 116/2021 i 31/2025)
* Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, br. 96/2022 i 125/2025)
* Uredba o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. („Narodne novine“, br. 96/2022 i 35/2024)
* Pravila PKK 2021. – 2027. (<https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/>)

**Strateški okvir**

* Nacionalna razvojna strategija Republike Hrvatske do 2030. godine („Narodne novine“, broj 13/2021)
* Strategija upravljanja vodama („Narodne novine“, broj 91/2008)
* Višegodišnji program gradnje komunalnih vodnih građevina za razdoblje do 2030. godine (Odluka o donošenju Višegodišnjeg programa gradnje komunalnih vodnih građevina za razdoblje do 2030. godine, „Narodne novine“, broj 147/2021)
* Detaljni provedbeni plan Višegodišnjeg programa gradnje komunalnih vodnih građevina za razdoblje do 2030. godine za pitanje prioritizacije projekata odvodnje i pročišćavanja komunalnih otpadnih voda i za pitanje amortizacije vodnokomunalne infrastrukture <https://voda.hr/sites/default/files/dokumenti/DETALJNI%20PROVEDBENI%20PLAN%20VPGKVG%20-%2019.%20LISTOPAD%202022..pdf>
* [Plan upravljanja vodnim područjima do 2027.](http://www.voda.hr/sites/default/files/dokumenti/plan.pdf) (Odluka o donošenju Plana upravljanja vodnim područjima do 2027. („Narodne novine“, broj 84/2023)
* Nacionalni akcijski plan smanjenja gubitaka vode u Republici Hrvatskoj (<https://mzozt.gov.hr/UserDocsImages/Uprava_vodnoga_gospodarstva_i_zast_mora/Ostali_dokumenti/Nacionalni%20akcijski%20plan%20smanjenja%20gubitaka_(NAPSG).pdf> )
* Program Konkurentnost i kohezija 2021. – 2027. (<https://eufondovi.gov.hr/wp-content/uploads/2024/05/sfc2021-PRG-2021HR16FFPR001-2.1.pdf>)
* Partnerski sporazum



## Opseg i ciljevi

Svrha ovog dokumenta je davanje informacija prijavitelju za uspješnu pripremu potrebne dokumentacije u svrhu pripreme aplikacijskog paketa dokumenata.

Upute se odnose na investicijske projekte izgradnje/rekonstrukcije sustava javne odvodnje otpadnih voda i/ili uređaja za pročišćavanje otpadnih voda (UPOV), izgradnje/rekonstrukcije sustava javne vodoopskrbe i/ili uređaja za pročišćavanje pitke vode (UPPV).

Ove upute odnose se na investicijske vodno-komunalne projekte sa svrhom postizanja dobre kvalitete vode za piće sukladno Direktivi o kakvoći vode namijenjenoj za ljudsku potrošnju i/ili postizanja usklađenosti s Direktivom o pročišćavanju komunalnih otpadnih voda i provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u VPGKVG.

Ove Upute služe isključivo kao smjernice za pripremu aplikacijskog paketa dokumenata te nisu osnova za dodjelu bespovratnih sredstava.

# Financijska alokacija i iznos bespovratnih sredstava

Raspoloživa bespovratna financijska sredstva iz Kohezijskog fonda za financiranje vodno-komunalnih projekata kroz Specifični cilj 2.5 Promicanje pristupa vodi i održivog upravljanja vodama iznose 845 milijuna EUR-a-

S obzirom da navedena sredstva nisu dostatna kako bi se odobrile prioritetne investicije vodno-komunalnog sektora, a koje je potrebno provesti kako bi se provele obaveze preuzete Ugovorom o pristupanju Hrvatske Europskoj uniji te izvršilo usklađivanje s relevantnim Direktivama Vlada RH je na sjednici održanoj 15.5.2025. donijela Odluku o modelu financiranja novih projekata vodno-komunalnog sektora u okviru Programa Konkurentnost i kohezija 2021. – 2027. i davanju suglasnosti Ministarstvu zaštite okoliša i zelene tranzicije za dodjelu bespovratnih sredstava Kohezijskog fonda u okviru Programa Konkurentnost i kohezija 2021. – 2027. Predmetnom Odlukom dana je suglasnost Ministarstvu zaštite okoliša i zelene tranzicije da u okviru Programa konkurentnost i kohezija 2021. – 2027. dodjeli bespovratna sredstva u iznosu do najviše 100 % iznad raspoložive alokacije sredstava Kohezijskog fonda.

**Bespovratna sredstva dodjeljivat će se putem postupka izravne dodjele.** U prvom koraku će se utvrditi spremnost projektnih prijedloga (zadovoljava li projektni prijedlog minimalne uvjete navedene u Uputama u točki 5.1.) te za spremne projekte koji zadovoljavaju minimalne uvjete provjeriti usklađenost s primjenjivim kriterijima dodjele što se potvrđuje preliminarnim mišljenjem od strane Ministarstva zaštite okoliša i zelene tranzicije (MZOZT) kao Posredničkog tijela razine 1 (PT1). Za projekte koji dobiju pozitivno preliminarno mišljenje moguće je pokrenuti postupak izravne dodjele bespovratnih sredstava.

**Maksimalna stopa sufinanciranja bespovratnim sredstvima iz PKK 2021. -2027**.

Projekti koji će biti odobreni u okviru PKK 2021. – 2027., u okviru Posebnog cilja 2.5 – Promicanje pristupa vodi i održivog upravljanja vodama financirat će se sredstvima Kohezijskog fonda u iznosu 85% financijskog jaza izračunatog u Analizi troškova i koristi.

**Financiranje nacionalne komponente**

Nacionalna komponenta sufinanciranja vodno-komunalnih projekata sufinanciranih bespovratnim sredstvima EU pokriva preostali dio prihvatljivih troškova projekta koji nisu obuhvaćeni bespovratnim sredstvima EU. Sukladno Odluci Vlade Republike Hrvatske o modelu financiranja projekata vodno-komunalnog sektora u okviru programa Konkurentnost i kohezija 2021. – 2027. od 15.5.2025., preostali dio prihvatljivih troškova financirat će se na način da će javni isporučitelj vodnih usluga (JIVU) i/ili jedinica lokalne samouprave (JLS) financirati 10%, 12% ili 15% prihvatljivih troškova dok će preostali dio biti jednako financiran sredstvima Državnog proračuna sa razdjela Ministarstva zaštite okoliša i zelene tranzicije i Hrvatskih voda.

Postotak sufinanciranja JIVU i/ili JLS veže se za indeks razvijenosti temeljem Odluke o razvrstavanju jedinica lokalne i područne (regionalne) samouprave prema stupnju razvijenosti na način da 1., 2. i 3. skupina financiraju 10%; 4., 5. i 6. skupina 12%; 7. i 8. skupina 15%.

U slučaju projekata javne odvodnje i/ili integriranih projekata javne odvodnje s javnom vodoopskrbom kod određivanja indeksa razvijenosti aglomeracija uzima se u obzir indeks razvijenosti vodeće JLS na području aglomeracije pri čemu se vodećom JLS smatra se ona JLS na kojoj će se vrijednosno izvesti glavnina radova.

Prijavitelj se obvezuje osigurati sredstva za financiranje svih ukupnih neprihvatljivih troškova/izdataka, neovisno o trenutku nastanka.

# Opći uvjeti prihvatljivosti

## Prihvatljivost prijavitelja

Poziv na dostavu projektnih prijedloga upućuje se unaprijed određenim prijaviteljima koji su isključivo javni isporučitelji vodnih usluga (JIVU) koji na području RH pružaju uslugu javne vodoopskrbe, odnosno javne odvodnje otpadnih voda te su usklađeni sa Zakonom o vodnim uslugama i Uredbom o uslužnim područjima.

Prihvatljivi prijavitelji su, sukladno Zakonu o vodnim uslugama, osnovani te u isključivom vlasništvu jedinica lokalne samouprave. Javni isporučitelj vodnih usluga (prijavitelj i partner) mora ispunjavati posebne uvjete tehničke opremljenosti te brojnosti i stručnosti zaposlenika iz članka 16. Zakona o vodnim uslugama.

Predmet poslovanja i vlasnička struktura prijavitelja mora biti u skladu s člankom 12., 13. i 92. Zakona o vodnim uslugama. Javni isporučitelj vodne usluge mora ispunjavati posebne uvjete tehničke opremljenosti te brojnosti i stručnosti zaposlenika iz članka 16. Zakona o vodnim uslugama. Uz projektnu prijavu potrebno je dostaviti i presliku izvršnog i pravomoćnog rješenja ministarstva nadležnog za vodno gospodarstvo o ispunjenju navedenih uvjeta. Gore navedeni dokumenti su, predmet provjere prihvatljivosti prijavitelja i, ako je primjenjivo, partnera, a što će se provjeriti za svakog javnog isporučitelja vodnih usluga.

Prijavitelj projekta mora imati kapacitet za pravovremenu provedbu projekta sukladno zahtjevima utvrđenim u ovim Uputama, osigurati učinkovito korištenje sredstava u skladu s načelima ekonomičnosti, učinkovitosti i djelotvornosti, preuzeti odgovornost osiguravanja sredstava za plaćanje neprihvatljivih izdataka te osigurati održivost rezultata projekta nakon završetka provedbe.

U slučaju da prijavitelj ne postupa sukladno ovim uputama, ne poštuje zadane rokove, prijavitelja je moguće isključiti iz daljnjeg provođenja postupka dodjele. Prijavitelj može prijaviti i provoditi projekt samostalno ili u partnerstvu. Prijavitelj može imati više od jednog partnera.

Partneri u sklopu ovog Poziva mogu biti isključivo:

* JIVU koji na području obuhvata projekta pruža uslugu javne vodoopskrbe, odnosno javne odvodnje otpadnih voda te je usklađen sa Zakonom o vodnim uslugama i/ili
* Jedinice lokalne samouprave koji su osnivači JIVU koji je prijavitelj na projektu.

Partner u projektu je dionik koji sudjeluje u provedbi projekta, osiguranju njegove održivosti i osiguranju razlike između iznosa ukupnih prihvatljivih izdataka projektne prijave te iznosa bespovratnih sredstava iz PKK 2021. – 2027. te svih ukupnih neprihvatljivih troškova.

**Uvjet za dodjelu bespovratnih sredstava je da je ustrojen jedinstveni isporučitelj vodnih usluga na uslužnom području sukladno Zakonu o vodnim uslugama i Uredbi o uslužnim područjima.**

## Prihvatljivost projekta i aktivnosti

### 3.2.1 Prihvatljivost projekta

Prijedlog projekta mora doprinijeti ostvarenju ciljeva Programa Konkurentnost i kohezija 2021. – 2027. za Specifični cilj 2.5 Promicanje pristupa vodi i održivog upravljanja vodama odnosno mora biti u skladu s primjenjivim kriterijima za odabir operacija:



Prijedlog projekta mora doprinijeti nekom od pokazatelja zadanih u okviru PKK 2021.- 2027.

**Pokazatelji:**

• RCO30 Duljina novih ili poboljšanih cijevi distribucijskih sustava javne vodoopskrbne mreže (km)

Definicija: Duljina novih ili nadograđenih cijevi za distribuciju opskrbljene javne vode. Nadogradnja se odnosi na značajna poboljšanja s ciljem veće kvalitete vode i / ili smanjenja gubitaka vode. Vodovodne cijevi moraju biti fizički dovršene kako bi se računale postignute vrijednosti.

Održavanje i popravci nisu obuhvaćeni.

• RCO31 Duljina novih ili poboljšanih cijevi za javnu mrežu za prikupljanje otpadnih voda (km)

Definicija: Duljina novih ili nadograđenih cijevi za javnu mrežu za prikupljanje otpadnih voda. Nadogradnja se odnosi na značajna poboljšanja s ciljem uklanjanja istjecanja itd. Cijevi za otpadne vode moraju biti fizički cjelovite kako bi se računale postignute vrijednosti.

Pokazatelj također pokriva mrežu za prikupljanje otpadnih voda povezanu s upravljanjem oborinskim vodama

Održavanje i popravci nisu obuhvaćeni.

• RCO32 Novi ili poboljšani kapacitet za pročišćavanje otpadnih voda (Ekvivalenti stanovnika)

Definicija: Dodatni kapaciteti za pročišćavanje otpadnih voda koji su novo instalirani ili nadograđeni kroz podržane projekte. Nadograđeni kapacitet odnosi se na značajna poboljšanja u načinu obrade otpadnih voda (primjer: od primarnog do sekundarnog pročišćavanja).

Ekvivalent stanovnika (1 ES) definira se kao organsko biorazgradivo opterećenje s petodnevnom biokemijskom potrebom za kisikom (BPK) od 60 g kisika dnevno.

• RCR41 Stanovništvo povezano na poboljšanu javnu vodoopskrbnu mrežu (osobe)

Definicija: Stanovništvo povezano s poboljšanom javnom vodoopskrbom kao rezultat provedenog projekta. Poboljšana opskrba vodom tumači se u smislu pristupa (tj. Novih priključaka na javni vodovod), veće količine vode koja se isporučuje potrošačima, smanjenja gubitaka vode i bolje kvalitete vode.

EU standard za kvalitetu pitke vode definiran je Direktivom Vijeća 98/93 / EC.

• RCR42 Stanovništvo povezano barem na sekundarnu javnu mrežu za pročišćavanje otpadnih voda (osobe)

Definicija: Dodatno stanovništvo povezano s barem sekundarnim javnim pročišćavanjem otpadnih voda kao rezultat podržanih projekata (uređaji za pročišćavanje i dogradnja mreže). Sekundarno pročišćavanje otpadnih voda odnosi se na pročišćavanje komunalnih otpadnih voda postupkom koji općenito uključuje biološku obradu u skladu s odredbama Direktive 91/271 / EZ. Pokazatelj se također može koristiti u projektima koji podržavaju proširenje mreže sakupljanja otpadnih voda.

• RCR43 Gubici vode u distribucijskim sustavima javne vodoopskrbne mreže (Kubični metri godišnje)

Definicija: Stanovništvo povezano s poboljšanom javnom vodoopskrbom kao rezultat provedenog projekta. Poboljšana opskrba vodom tumači se u smislu pristupa (tj. Novih priključaka na javni vodovod), veće količine vode koja se isporučuje potrošačima, smanjenja gubitaka vode i bolje kvalitete vode.

EU standard za kvalitetu pitke vode definiran je Direktivom Vijeća 98/93/EC.

**Razdoblje provedbe projekta** započinje danom početka obavljanja/izvršenja projektne aktivnosti povezane s provedbom elemenata projekta i završava danom zaključenja svih projektnih aktivnosti povezanih s provedbom elemenata projekta.

Pod razdobljem provedbe projekta podrazumijeva se datum početka i predviđenog završetka provedbe projekta. Razdoblje provedbe projekta bit će definirano Ugovorom o dodjeli bespovratnih sredstava.

**Razdoblje prihvatljivosti troškova Projekta u skladu je s općim razdobljem prihvatljivosti sukladno st. 2, čl. 63 Uredbe 2021/1060** , a traje najranije od 1.1.2021. do najkasnije 31.12.2029.

Prihvatljivi su nastali troškovi, odnosno ugovori po kojima su radovi izvedeni sklopljeni u skladu s primjenjivim pravilima javne nabave, tj. u skladu sa Zakonom o javnoj nabavi i propisima za njegovu provedbu u razdoblju prihvatljivosti troškova (od 1.1.2021. do 31.12.2029.).

Da bi projekt bio financiran kroz PKK 2021. – 2027. **potrebno je zadovoljiti uvjete koji proizlaze iz principa Ne nanosi značajnu štetu (eng. Do No Significat Harm - DNSH)** što, između ostaloga, uključuje sljedeće: Procjena utjecaja zahvata na okoliš (PUO) provodi se u skladu s postupcima odobravanja prema PUO u skladu s Direktivom 2011/92 / EU te Ocjenom o potrebi procjene utjecaja zahvata na okoliš (OPUO) i / ili odgovarajućom procjenom u skladu s člankom 6. stavkom 3. Direktive o staništima. Dostavit će se dokazi da projekt nema značajan učinak na integritet predmetnih područja Natura 2000.

U slučaju predmetne vrste projekata to znači da isti moraju u potpunosti biti usklađeni s važećim okolišnim zakonodavnim okvirom, bez obzira što su pojedine dozvole za građenje mogle biti prethodno ishođene sukladno zakonodavnom okviru koji je bio na snazi u trenutku njihovog ishođenja. Konkretno, svaki projekt koji se planira financirati kroz PKK 2021. – 2027. mora imati proveden postupak PUO, odnosno OPUO, u skladu s trenutno važećim propisima.

Za projekte kod kojih je procedura OPUO/PUO provedena prije donošenja Upute za izradu analize usklađenosti od strane MZOZT (koja je niže priložena), smatra se da projekti nisu u skladu s Direktivom o staništima u odnosu na sagledavanje mogućih utjecaja projekta (samostalnih i kumulativnih) na ciljeve očuvanja područja ekološke mreže. Za takve projekte potrebno je izraditi **Analizu usklađenosti sagledanih utjecaja i/ili utvrđenih mjera ublažavanja za zahvate u odnosu na dorađene ciljeve očuvanja područja ekološke mreže Natura 2000** prema uputi danoj u dokumentu niže te, ovisno o ishodu analize, ishoditi i dostaviti kao dokaz dokument izdan od strane nadležnog tijela odnosno Uprave nadležne za zaštitu prirode MZOZT kojom se potvrđuje usklađenost projekta sa ciljevima očuvanja područja ekološke mreže. U protivnome, takvi se projekti neće moći odobriti.

****

Moguće je odobriti isključivo projekte koji u potpunosti imaju proveden postupak PUO/OPUO odnosno ishođeno rješenje nadležnog Ministarstva.

Sva ulaganja moraju biti u skladu s načelom DNSH u smislu članka 17. Uredbe o taksonomiji i u skladu s Tehničkim smjernicama DNSH (2021/C58/01), a osim toga trebaju imati za cilj dati pozitivan doprinos jednim ili više okolišnih ciljeva obuhvaćenih Uredbom o taksonomiji o uspostavi okvira za olakšavanje održivih ulaganja utvrđivanjem sustava klasifikacije za okolišno održive gospodarske djelatnosti (EU) 2020/852). U tom smislu potrebno je dokazati, ne samo kako će projekt u najvećoj mogućoj mjeri ublažiti bilo kakve negativne ekološke učinke već i na koji način će doprinijeti pozitivnim učincima tijekom provedbe projekta.

**S obzirom na obaveze Republike Hrvatske u smislu doprinosa klimatskim ciljevima, sva ulaganja moraju dokazati doprinos klimatskim ciljevima, odnosno moraju potpasti pod sljedeća područja intervencije koja su proizašla iz regulative kako bi bila prihvatljiva za financiranje:**

1. **Područje intervencije 063 Osiguravanje vode za ljudsku upotrebu (infrastruktura za crpljenje, obradu, skladištenje i distribuciju, mjere za učinkovitost, opskrba pitkom vodom) u skladu s kriterijem učinkovitosti** ulaganja u infrastrukturu javne vodoopskrbe moraju zadovoljiti sljedeće uvjete:
   * + kod novih instalacija sveobuhvatni vodoopskrbni sustav će imati visoki stupanj energetske učinkovitosti koji se odlikuje prosječnom energetskom potrošnjom sustava (uključujući zahvaćanje, kondicioniranje i distribuciju) od 0,5 kwh po kubičnom metru fakturirane/nefakturirane ovlaštene vodoopskrbe ili manje, ili vodoopskrbni sustav će imati Infrastrukturni indeks curenja (ILI) manje od 1,5; ili
     + kod rekonstrukcije postojećih sustava) Energetska učinkovitost sveobuhvatnog vodoopskrbnog sustava značajno je povećana zbog smanjenja prosječne energetske potrošnje sustava za najmanje 20% (uključujući zahvaćanje, kondicioniranje i distribuciju; izmjereno u kwh po kubičnom metru fakturirane/nefakturirane ovlaštene vodoopskrbe) ili da se smanje gubici za više od 20 %.

**Doprinos klimatskim ciljevima za novoizgrađeni sustav javne vodoopskrbe moguće je dokazati na jedan od dva sljedeća načina:**

• Kroz infrastrukturni indeks istjecanja (ILI) pri čemu ILI mora biti do 1,5. Osim same tvrdnje da će ILI biti manji od 1,5 potrebno je dodatno pojasniti odnosno potkrijepiti tvrdnju navedenu tvrdnju kako bi se zadovoljio kriterij doprinosa klimatskim ciljevima. U ovom kontekstu potrebno je sagledati područje DMA zone u kojoj se gradi predmetni sustav javne vodoopskrbe. Ukoliko DMA zona nije uspostavljena ili je uspostavljena, ali je preširoka u odnosu na sam obuhvat projekta pa podaci ne bi odražavali doprinos projekta, tada je potrebno sagledati uži dio sustava na kojem se provodi projekt, a koji čini funkcionalnu cjelinu sustava i dati podatke na toj razini.

• Osigurati da će u novoizgrađenim sustavima javne vodoopskrbe prosječna potrošnja energije biti do 0,5 kWh po kubičnom metru. Kako bi se došlo do traženog podatka u ovom slučaju se također u obuhvat uzima DMA zona ili uži dio sustava na kojem se provodi projekt, a koji čini funkcionalnu cjelinu, pri čemu je potrebno dodatno pojasniti odnosno potkrijepiti navedenu tvrdnju da će potrošnja energije biti do 0,5kWh/m3.

Doprinos klimatskim ciljevima kod aktivnosti rekonstrukcije sustava javne vodoopskrbe moguće je dokazati na jedan od dva sljedeća načina:

• Smanjenjem gubitaka za više od 20 %, pri čemu je potrebno navesti na koji način se došlo do podatka o gubicima u sustavu javne vodoopskrbe prije provedbe projekta (početna vrijednost) i na koji način su procijenjeni gubici nakon provedbe projekta (ciljana vrijednost) te pojasniti i potkrijepiti tvrdnju da će se provedbom projekta gubici smanjiti minimalno za 20. U ovom kontekstu potrebno je sagledati područje DMA zone u kojoj se rekonstruira predmetni sustav javne vodoopskrbe. Ukoliko DMA zona nije uspostavljena ili je uspostavljena, ali je preširoka u odnosu na sam obuhvat projekta pa podaci ne bi odražavali doprinos projekta, tada je potrebno sagledati uži dio sustava na kojem se provodi projekt, a koji čini funkcionalnu cjelinu sustava i dati podatke na toj razini.

• Smanjenje prosječne potrošnje energije za više od 20 %. Kako bi se došlo do traženog podatka u ovom slučaju se također u obuhvat uzima DMA zona ili uži dio sustava na kojem se provodi projekt, a koji čini funkcionalnu cjelinu, pri čemu je potrebno dodatno pojasniti odnosno potkrijepiti navedenu tvrdnju da će se prosječna potrošnja energije smanjiti za više od 20%.

1. **Područje intervencije 066 Odvodnja i pročišćavanje otpadnih voda u skladu s kriterijima energetske učinkovitosti** ulaganja u sustave javne odvodnje moraju zadovoljiti sljedeće uvjete:
   * + Ako je cilj mjere da izgrađeni potpuni sustav otpadnih voda ima nultu stopu potrošnje energije ili da obnova potpunog sustava otpadnih voda dovede do smanjenja prosječne potrošnje energije za najmanje 10 % (samo mjerama energetske učinkovitosti, a ne materijalnim promjenama ili promjenama opterećenja).

Potrebna je izjava da će navedeni uvjet biti osiguran do kraja provedbe projekta.

1. **Područje intervencije 064** **Vodno gospodarstvo i očuvanje vodnih resursa (uključujući upravljanje riječnim slivovima, specifične mjere za prilagodbu klimatskim promjenama, ponovnu upotrebu i smanjenje istjecanja)**

Usklađenost projekta sa gore navedenim uvjetima opisuje se u DNSH obrascu koji se nalazi u poglavlju 4.1. ovih Uputa i dio je obavezne dokumentacije za prijavu projekta.

Sukladno Odluci Vlade Republike Hrvatske o modelu financiranja projekata vodno-komunalnog sektora u okviru Programa konkurentnost i kohezija 2021. – 2027. od 15.5.2025. kako bi projekt bio odobren za financiranje mora zadovoljiti, između ostalog:

* uvjete vezane za doprinos smanjenju gubitaka (neovisno o tome da li sam projekt uključuje ulaganja u sustav javne vodoopskrbe):
* U projektnoj prijavi potrebno je obraditi gubitke na sustavu javne vodoopskrbe na uslužnom području na kojem se nalazi predmetno ulaganje
* Opisati status izrade Akcijskog plan smanjenja gubitaka za uslužno područje JIVU-a u skladu s Nacionalnim akcijskim planom smanjenja gubitaka vode u Republici Hrvatskoj najkasnije do kraja 2025.

*Uvjeti vezani za doprinos smanjenju gubitaka i izradu Akcijskog plana smanjenja gubitaka za uslužno područje JIVU-a biti će propisani u Ugovoru o dodjeli bespovratnih sredstava*

* Uvjete vezano za usklađenost pojedinih vrijednosti u projektnim prijavama sukladno Smjernicama o utvrđivanju prihvatljivih projektnih cijena za ulaganje u vodnokomunalne projekte za financijsko razdoblje 2021-2027. donesenih od strane generalnog direktora Hrvatskih voda 4.8.2025. godine, a objavljene su na mrežnim stranicama Hrvatskih voda (<https://www.voda.hr/sites/default/files/dokumenti/SMJERNICE%20%20o%20utvr%C4%91ivanju%20prihvatljivih%20projektnih%20cijena.pdf>)
* Potrebno je dostaviti potvrdu da je natječajna dokumentacija (troškovnik) upućena u Hrvatske vode na provjeru je li ista izrađena u skladu sa Smjernicama o utvrđivanju prihvatljivih projektnih cijena za vodnokomunalne projekte







### **Prihvatljive aktivnosti**

**Aktivnosti koje su prihvatljive za financiranje:**

* mjere kojima se osigurava opskrba kvalitetnom vodom za piće i povećava povezanost stanovništva s javnom opskrbom vodom za piće, izgradnjom/rekonstrukcijom mreža opskrbe vode za piće i uređaja za pročišćavanje (poboljšanje) vode za piće (uključujući i nabavu opreme za mjerenje i laboratorijsku opremu) i uređaja za desalinizaciju kako bi se udaljene otoke i udaljena naselja u unutrašnjosti opskrbilo vodom za piće u slučaju da se druge mjere ne mogu razumno opravdati i primijeniti.
* ulaganja u izgradnju cjevovoda, otkrivanje propusnosti kako bi se povećala učinkovitost sustava mjere kojima se povećava priključenost stanovništva na sustave javne odvodnje izgradnjom/ rekonstrukcijom javnih sustava odvodnje
* izgradnja/rekonstrukcija uređaja za pročišćavanje otpadnih voda, malih uređaja za pročišćavanje otpadnih voda i septičkih jama (kao malih pojedinačnih uređaja u okviru javnog sustava) i postrojenja za obradu mulja (uključujući nabavu opreme potrebne za pravilno funkcioniranje uređaja);
* izgradnja/rekonstrukcija automatskih stanica za praćenje kakvoće voda i hidroloških podataka, razvoj analize podataka i alata za modeliranje, i nabava potrebne opreme i uređaja
* provedba odgovarajućih mjera zaštite (primjerice: izgradnja/rekonstrukcija sustava odvodnje, uređaja za obradu otpadnih voda, malih pojedinačnih sustava, praćenje) u zonama sanitarne zaštite izvorišta
* Ulaganje u opremu za održavanje sustava vodoopskrbe i odvodnje

**Ostale prihvatljive aktivnosti:**

* Aktivnosti vezane na vraćanje svih prometnih i javnih površina nakon izvođenja radova prihvatljivih aktivnosti u prvobitno stanje
* Aktivnosti vezane za pripremu projekta (npr. priprema dijela nedostajuće projektne dokumentacije kao preduvjet za provedbu projekta npr. za UPOV, rješavanje imovinsko-pravnih odnosa, ishođenje dozvola nužnih za pripremu projekta) Aktivnosti povezane s uslugama nadzora tijekom provedbe projekta
* Aktivnosti povezane s uslugama upravljanja projektom Aktivnosti na provedbi mjera javnosti i vidljivosti, uključujući pripremu, izdavanje i distribuciju materijala za promicanje doprinosa Europske unije
* Aktivnosti koje se odnose na provedbu projekta (npr. ishođenje elektroenergetskih priključaka)

### **Opći** zahtjevi koji se odnose na prihvatljivost izdataka za provedbu projekta

U izračun potpore (dodjele bespovratnih sredstava iz PKK 2021. – 2027.) u obzir će se uzeti samo prihvatljivi troškovi. Prihvatljivi izdaci trebaju biti izravno povezani uz aktivnosti koje su prihvatljive za financiranje kako je navedeno u točki 3.2.

**Izdatak je prihvatljiv** ako je

1. nastao u skladu s kriterijima poziva na dodjelu bespovratnih sredstava te za sufinanciranje odabralo nadležno tijelo, za koju je preuzeta obveza u ugovoru o dodjeli bespovratnih sredstava

2. nastao kod korisnika i partnera

3. osigurana usklađenost s pravilima o državnim potporama i potporama male vrijednosti (de minimis potpore), pravilima javne nabave ili pravilima nabave koju provode osobe koje nisu obveznici Zakona o javnoj nabavi, poreznim pravilima i pravilima socijalnog prava, odnosno sa svim na operaciju primjenjivim nacionalnim pravilima i pravilima Unije

4. korisnik u okviru operacije obavio plaćanja dobavljačima roba, izvođačima radova te pružateljima usluga odnosno, djelovanja koja čine temelj za nadoknadu u skladu s pojednostavnjenim mogućnostima obračuna troškova su provedena tijekom razdoblja prihvatljivosti izdataka

Uvjeti prihvatljivosti izdataka primjenjivi u određenom projektu utvrđuju se Ugovorom o dodjeli bespovratnih sredstava i njegovim prilozima.

Prijavitelj projekta dužan je dostaviti proračun svih prihvatljivih troškova potrebnih za realizaciju projekta, dok je za neprihvatljive troškova dužan dostaviti ukupan iznos prema izvoru sredstava.

**Prihvatljivi troškovi** moraju udovoljavati svim sljedećim kriterijima:

(a) nastali su nakon 1.1.2021., a tijekom razdoblja provedbe projekta, najkasnije do 31.12.2029.;

(b) navedeni su u procijenjenom ukupnom proračunu za određeno djelovanje ili program rada;

(c) potrebni su za provedbu djelovanja ili programa rada za koje se dodjeljuju bespovratna sredstva;

(d) mogu se identificirati i provjeriti, posebno zato što su knjiženi u poslovne knjige korisnika i utvrđeni u skladu s primjenjivim računovodstvenim standardima zemlje u kojoj korisnik ima poslovni nastan te u skladu s uobičajenim praksama troškovnog računovodstva korisnika;

(e) ispunjavaju zahtjeve primjenjivog poreznog i socijalnog zakonodavstva;

(f) razumni su, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti.

**Prihvatljivi troškovi** u sklopu poziva na dostavu projektnog prijedloga su:

* troškovi izgradnje/rekonstrukcije/nadogradnje mreže opskrbe vode za piće i uređaja za pročišćavanje (poboljšanje) vode za piće (uključujući i nabavu opreme za mjerenje i laboratorijsku opremu) i uređaja za desalinizaciju
* troškovi ulaganja u izgradnju cjevovoda, otkrivanje i saniranje propusnosti
* troškovi ulaganja u izgradnju cjevovoda troškovi izgradnje/rekonstrukcije/nadogradnje javnih sustava odvodnje (uključujući nabavu opreme za čišćenje mreže te otkrivanje i saniranje propusnosti, vozila za čišćenje septičkih jama, kamere za inspekciju kanalizacije , vozila za prijevoz otpadnog mulja, vozila za čišćenje kanalizacije, cisterne i sl.)
* troškovi izgradnje/rekonstrukcije/nadogradnje uređaja za pročišćavanje otpadnih voda, malih uređaja za pročišćavanje otpadnih voda i septičkih jama (kao malih pojedinačnih uređaja u okviru javnog sustava) i postrojenja za obradu mulja (uključujući nabavu opreme potrebne za pravilno funkcioniranje uređaja)
* troškovi izgradnja/rekonstrukcija automatskih stanica za praćenje kakvoće voda i hidroloških podataka, razvoj nadzorno-upravljačkog sustava, razvoj analize podataka i alata za modeliranje i nabava potrebne opreme i uređaja
* troškovi izgradnje/rekonstrukcije sustava odvodnje, uređaja za obradu otpadnih voda, malih pojedinačnih sustava, praćenje u zonama sanitarne zaštite izvorišta i sl.
* troškovi povezani s pravom pristupa lokacijama objekata, pod uvjetom da je to sastavni dio projekta;
* troškovi za kupnju opreme koje će biti trajno instalirane na lokacijama objekata, pod uvjetom da je oprema uključena u popis dugotrajne imovine korisnika;
* troškovi nadzora (npr. građevinski, strojarski, projektantski, arheološki....)
* nepredvidivi izdaci ne bi trebali prelaziti 10% prihvatljivih troškova projekta.
* troškovi upravljanja projektom (interna i vanjska jedinica za provedbu projekta)
* troškovi promidžbe i vidljivosti

Pod pretpostavkom navedenih uvjeta prihvatljivosti aktivnosti i izdataka, a uvažavajući da je trošak nastao nakon 01.01.2021. godine i nije predmet financiranja iz nekog drugog izvora, prihvatljivi su između ostalog i:

* **Troškovi pristojbi/doprinosa za potrebe ishođenje akata gradnje, početka i završetka gradnje**

- Stavke troška u sklopu ovog elementa mogu biti sljedeće:

- Vodni doprinos za linijske objekte sustava vodoopskrbe i/ili odvodnje

- Vodni doprinos za uređaj za pročišćavanje otpadnih voda

- Vodni doprinos za uređaj za pročišćavanje(poboljšanje) vode za piće

- Komunalni doprinos za uređaj za pročišćavanje otpadnih voda i uređaj za preradu pitke vode

- Upravne pristojbe za ishođenje građevinskih, lokacijskih i uporabnih dozvola

- Naknada za priključenje crpnih stanica, UPOV-a i UPPV na elektroenergetsku mrežu

* **Troškovi rješavanja imovinsko-pravnih odnosa**

- Troškovi naknade za izradu nalaza kvalificiranog i ovlaštenog vještaka o stanju i vrijednosti nekretnina koje su predmet izvlaštenja

- Troškovi naknade izvlaštenicima temeljem „Rješenja o izvlaštenju“ koje izdaje nadležni Ured državne uprave

- Troškovi naknade vlasnicima nekretnina za ustanovljenje prava služnosti/otkupa čestice – samo ukoliko je procijenjena tržišna vrijednost nekretnine od strane neovisnog sudskog vještaka ili ovlaštenog procjenitelja, odnosno neovisnog kvalificiranog i ovlaštenog službenog tijela, a postupak izvlaštenja je pokrenut poslije 26. lipnja 2014. godine nakon stupanja na snagu novog Zakona o izvlaštenju i određivanju naknade, dok je za naknade za otkup nekretnina u postupku izvlaštenja pokrenutom do 26. lipnja 2014. godine prihvatljiva i Potvrda nadležne Porezne uprave o prosječnoj vrijednosti takve nekretnine na području izvlaštenja;

- Troškovi naknade za pravno zastupanje u postupcima izvlaštenja

- Troškovi geodetskih i odvjetničkih usluga (isključivo izrada i/ili ovjera elaborata i ugovora te izrada ovjerenih preslika ugovora)

- Razne pristojbe (sudska pristojba za uknjižbu ugovora u zemljišne knjige, katastarska pristojba, izvadak iz zemljišne knjige, državni biljezi, objava oglasa)

- Troškovi za rješavanje čestica koje ne postoje u katastru i u zemljišnim knjigama

- Pri čemu treba voditi računa da svi imovinsko-pravni troškovi ne prelaze 10% ukupnih prihvatljivih troškova predmetnog projekta.

### **Neprihvatljivi izdaci**

**Neprihvatljivi troškovi** između ostalih su:

* troškovi povezani s kupnjom neizgrađenog zemljišta gdje je zemljište kupljeno od strane korisnika prije razdoblja prihvatljivosti izdataka
* ulaganja u kapital ili kreditna ulaganja, jamstveni fondovi
* PDV
* kamate na dug, izuzev bespovratnih sredstava danih u obliku subvencionirane kamate ili subvencija naknada za jamstvo
* kupnja korištene opreme izuzev u slučajevima amortizacije
* zamjena opreme na već postojećim objektima koje nisu predmet projekta – redovno održavanje
* kupnja vozila koja se koriste u svrhu upravljanja projektom
* kupnja vozila na leasing
* edukacije internih članova JPP-a( plaćanje kotizacije, putnog troška i smještaja)
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* kazne, financijske globe, troškovi povezani s predstečajem, stečajem i likvidacijom i troškovi sudskih i izvansudskih sporova
* operativni troškovi izuzev troškova upravljanja projektom
* gubici zbog fluktuacija valutnih tečaja i provizija na valutni tečaj
* plaćanja bonusa zaposlenima
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,…
* sve kategorije troškova nastale izvan razdoblja prihvatljivosti troškova/izdataka

**Neprihvatljivi su između ostalog i sljedeći izdaci:**

* angažiranje pravnog stručnjaka u slučaju zastupanja u sudskom sporu
* angažiranje Vijeća za rješavanje sporova (VRS) u sklopu ugovora o radovima
* naknade za stjecanje prava vlasništva, prava služnosti i prava građenja – neprihvatljiv trošak kada to pravo stječu osobe javnog prava, međusobno jedne od drugih, na njihovu zemljištu potrebnom za izgradnju infrastrukturnih građevina, odnosno pravne osobe u vlasništvu Republike Hrvatske i pravne osobe čiji je osnivač Republika Hrvatska, koje upravljaju infrastrukturnim građevinama u vlasništvu Republike Hrvatske, ne plaćaju naknadu za stjecanje prava vlasništva, prava služnosti i prava građenja drugim pravnim osobama u vlasništvu Republike Hrvatske i pravnim osobama čiji je osnivač Republika Hrvatska koje upravljaju zemljištem u vlasništvu Republike Hrvatske na kojem se grade infrastrukturne građevine te pravnim osobama u vlasništvu ili čiji je osnivač, odnosno čiji su osnivači jedinice lokalne, odnosno jedinice područne (regionalne) samouprave;
* trošak otkupa zemljišta za linijske objekte
* troškovi sanacije cestovne građevine, nogostupa, biciklističke staze te svih prometnih i drugih površina na pripadajućem zemljištu nakon izvođenja radova vodoopskrbe i odvodnje u većoj širini od širine rova, izuzev:
  + troškovi asfaltnog zastora javnih cesta u većoj širini od širine rova ako je to definirano uvjetima javnopravnih tijela odnosno pravnih osoba ovlaštenih za upravljanje javnim cestama (*Hrvatske autoceste d.o.o., Hrvatske ceste d.o.o. i Županijska uprava za ceste)* na temelju kojih je ishođena Građevinska dozvola
  + troškovi asfaltnog zastora za nerazvrstane ceste u širini većoj od širine rova, ako je tako definirano uvjetima Jedinica lokalne samouprave (JLS), odnosno trgovačkog društva osnovanog od JLS radi obavljanja poslova upravljanja i održavanja ceste na temelju kojih je ishođena Građevinska dozvola, ali do maksimalne širine od 3 metra

Korisnik mora osigurati novčani tijek i financiranje svih troškova Projekta uključujući i neprihvatljive i prihvatljive izdatke, osim ako se potonji ne nadoknađuju bespovratnim sredstvima u skladu s uvjetima definiranima u Ugovoru.

Svi troškovi koji nisu izravno povezani s projektnim aktivnostima su neprihvatljivi.



# Dokumentacija za prijavu projekta

**Obavezna dokumentacija Aplikacijskog paketa (predmet administrativne provjere) uključuje:**

* Opis projekta za odobravanje izravne dodjele



* Opis spremnosti projekta



* + Prijavni obrazac, uključujući:
  + Dodatak 1. – Izjava tijela nadležnog za praćenje područja NATURA 2000\*
* \*Ukoliko je u Dodatku 1 pokriveno i pitanje usklađenosti projekta s dorađenim ciljevima očuvanja područja ekološke mreže, nije potrebno ishoditi akt nadležnog ministarstva o usklađenosti s dorađenim ciljevima (kako je opisano u točki 3.2.1. ovih Uputa. U protivnom potrebno je ishoditi navedeni dokument.
  + Dodatak 2. – Izjava nadležnog tijela odgovornog za gospodarenje vodama
  + Dodatak 3. – Tablica koja se odnosi na usklađenost aglomeracija na koje se primjenjuje obrazac zahtjeva s direktivom o gospodarenju komunalnim otpadnim vodama
  + Dodatak 4. – Studija izvedivosti i analiza troškova i koristi (analizu je potrebno napraviti za cijelo uslužno područje) usklađena sa vrijednostima iz troškovnika
  + Dodatak 5. – Karta na kojoj su utvrđeni područje projekta i georeferencirani podaci
  + Dodatak 6. – dokumentacija koja se zahtijeva u poglavlju F Aplikacijskog obrasca
  + preslike relevantnih odluka, dozvola i drugih dokumenata



* Obrazac izjave o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele



* Obrazac usklađenosti prijedloga projekta s principom „ne nanosi značajnu štetu“ (DNSH)



* Građevinske dozvole, odnosno lokacijske dozvole u slučaju gradnje UPOV-a ili ishođeni posebni uvjeti (kopije)
* Rješenje nadležnog ministarstva o provedenom postupku OPUO/PUO
* Dokument izdan od strane nadležnog ministarstva kojim se potvrđuje usklađenost projekta u odnosu na ciljeve očuvanja područja ekološke mreže, ako je primjenjivo
* Mišljenje Projektnog tima sa očitovanjima jedinica lokalne samouprave (JLS) o prihvaćanju Studije izvedivosti (prihvaćen koncept, tehničko rješenje i obuhvat projekta)
* Pripremljen nacrt natječajne dokumentacije (troškovnik) u skladu sa Smjernicama o utvrđivanju prihvatljivih projektnih cijena za vodnokomunalne projekte

(https://www.voda.hr/sites/default/files/dokumenti/SMJERNICE%20%20o%20utvr%C4%91ivanju%20prihvatljivih%20projektnih%20cijena%20NACRT\_0.pdf ) te dokaz da je ista upućena u Hrvatske vode na provjeru

Dokumentacija za prijavu projekta se dostavlja u obliku word dokumenta, osim izjava koje je potrebno potpisati, ovjeriti i dostaviti skenirani dokument.

# Postupak dodjele



## Procedura

MZOZT će javnim isporučiteljima vodnih usluga koji su prihvatljivi prijavitelji uputiti Poziv na dostavu prijedloga projekata. Cilj navedenog Poziva je u prvom koraku utvrditi spremnost projektnih prijedloga (zadovoljava li projektni prijedlog minimalne uvjete kako je navedeno u točki 5.1.1.) te za spremne projekte koji zadovoljavaju minimalne uvjete provjeriti usklađenost s primjenjivim kriterijima dodjele što se potvrđuje preliminarnim mišljenjem od strane MZOZT kao PT1 (kako je navedeno u točki 5.1.2.).

Bespovratna sredstva se ne dodjeljuju navedenim pozivom, već u okviru Postupka izravne dodjele koji je moguće pokrenuti za projektne prijedloge koji dobiju pozitivno preliminarno mišljenje (kako je navedeno u točki 5.1.3).



### UTVRĐIVANJE SPREMNOSTI PROJEKATA

MZOZT kao PT1 pregledava da li dostavljeni Projektni prijedlog zadovoljava minimalne uvjete te o rezultatima provjere obavještava prijavitelja.

MINIMALNI UVJETI:

Minimalni uvjeti koje je potrebno zadovoljiti kako bi se pristupilo daljnjem pregledu Projektnog prijedloga u svrhu izdavanja preliminarnog mišljenja:

• Pripremljen Prijavni obrazac sa svim dodacima i prilozima (kako je navedeno u točki 4.)

• Ishođene i važeće građevinske dozvole/potvrde glavnog projekta za 100% obuhvata projekta koji se prijavljuje; u slučaju izgradnje/rekonstrukcije uređaja (UPOV-a) ishođena važeća lokacijska dozvola ili ishođeni posebni uvjeti

• Riješeni imovinsko – pravni odnosi (minimalno 90% obuhvata projekta)

• Proveden postupak PUO/OPUO za sve elemente projekta koji su predmet prijave u skladu sa važećim propisima i ishođeno rješenje nadležnog tijela

• Mišljenje Projektnog tima sa očitovanjima jedinica lokalne samouprave (JLS) o prihvaćanju Studije izvedivosti (prihvaćen koncept, tehničko rješenje i obuhvat projekta)

• Pripremljen nacrt natječajne dokumentacije za radove, nadzor i upravljanje projektom u skladu sa Smjernicama o utvrđivanju prihvatljivih projektnih cijena za vodnokomunalne projekte te dokaz da je ista upućena u Hrvatske vode na provjeru

• Projekt nije u potpunosti završen (to podrazumijeva da radovi na projektu nisu financijski niti fizički u potpunosti završeni).

### PROVJERA USKLAĐENOSTI S PRIMJENJIVIM KRITERIJIMA DODJELE (PRELIMINARNO MIŠLJENJE)

Ako projektni prijedlog zadovoljava minimalne uvjete pristupa se daljnjem pregledu u svrhu izdavanja preliminarnog mišljenja.

Pregled i usuglašavanje sadržaja projektnog prijedloga je iterativni proces tijekom kojeg MZOZT u suradnji s Hrvatskim vodama i/ili Jaspers-om:

- pregledava dostavljenu dokumentaciju projektnog prijedloga;

- pruža podršku prijavitelju ukoliko je potrebna dorada projektnog prijedloga;

- po potrebi provodi provjere na terenu sa svrhom prikupljanja informacija o projektu i provjere informacija koje dostavlja prijavitelj.

Pregled projektnog prijedloga od strane MZOZT s Hrvatskim vodama podrazumijeva, između ostaloga, sljedeće:

Provjera usklađenosti projektnog prijedloga s primjenjivim kriterijima dodjele:

- prihvatljivost prijavitelja;

- prihvatljivost aktivnosti i troškova u okviru projekta;

- usklađenost projekta s relevantnim strategijama i planovima;

- usklađenost projekta s primjenjivim područjima intervencije;

- doprinos projekta relevantnim pokazateljima Specifičnog cilja;

- obrazloženje troškova i koristi - odnos između iznosa potpore, poduzetih aktivnosti i postizanja ciljeva;

- mogućnosti prijavitelja da pokrije dio vlastitog sufinanciranja troškova projekta;

- financijska održivost projekta;

- usklađenost projekta s DNSH principom (eng. Do No Significat Harm - princip Ne nanosi značajnu štetu);

- ispunjenje uvjeta vezano za doprinos smanjenju gubitaka i izradu Akcijskog plana smanjenja gubitaka za uslužno područje;

- prihvatljivost zahvata sa stajališta utjecaja na okoliš i ekološku mrežu;

- usklađenost natječajne dokumentacije (troškovnika) sa Smjernicama o utvrđivanju prihvatljivih projektnih cijena za vodnokomunalne projekte – potvrđeno od strane Hrvatskih voda;

- provjera dvostrukog financiranja.

Nakon pregleda projektnog prijedloga, MZOZT kao PT1 daje preliminarno mišljenje o usklađenosti projektnog prijedloga s primjenjivim kriterijima dodjele.

### DODJELA BESPOVRATNIH SREDSTAVA

Ako projektni prijedlog dobije pozitivno preliminarno mišljenje, moguće je pokrenuti postupak izravne dodjele bespovratnih sredstava.

Prilikom pokretanja postupka izravne dodjele vodit će se računa o prioritetnosti projekata kako je definirano u Tablici 2. - Prioritizacija projekata odvodnje i pročišćavanja komunalnih otpadnih voda u Detaljnom provedbenom planu VPGKVG <https://www.voda.hr/sites/default/files/2022-07/DETALJNI%20PROVEDBENI%20PLAN%20VPGKVG%20-%2027.%20SRPANJ%202022.pdf>.

To znači da će se bespovratna sredstva dodjeljivat projektima koji dobiju pozitivno preliminarno mišljenje te sukladno utvrđenoj prioritetnosti do ukupno raspoloživih sredstava za dodjelu. Sam redoslijed pokretanja postupka izravne dodjele te dodjele bespovratnih sredstava ne mora nužno pratiti redoslijed u Tablici 2 u slučaju da se sadržaj pojedinog projektnog prijedloga koji je niže na listi prije usuglasi, ali je slijedom dostavljenih prijava u okviru ovog Poziva moguće nedvojbeno utvrditi kako postoje dostatna bespovratna sredstva za sve projektne prijedloge koji su više na listi, a zadovoljili su minimalne uvjete.

## Faze postupka dodjele bespovratnih sredstava

Formalni postupak izravne dodjele u svrhu dodjele bespovratnih sredstava uključuje sljedeće korake:

MZOZT kao PT1 priprema dokumentaciju Poziva na dostavu projektnih prijedloga (PDP) i upućuje Ministarstvu regionalnoga razvoja i fondova Europske unije kao Upravljačkim tijelu (UT).

UT procjenjuje usklađenost predloženog PDP-a sa zahtjevima Smjernica za opis projekta za odobravanje izravne dodjele bespovratnih sredstava te sa zahtjevima koji se vežu uz horizontalne uvjete za provedbu fondova.

Datum pokretanja postupka izravne dodjele je datum davanja prethodne suglasnosti na dokumentaciju PDP-a od strane UT-a.

Nakon dobivanja prethodne suglasnosti na PDP, PT 1 objavljuje PDP na portalu informacijskog sustava.

Po odobrenju PDP-a od strane UT-a kroz sustav eKohezija za postupak izravne dodjele unijeti će se OIB-ovi prihvatljivih prijavitelja kako su definirani u dokumentaciji predmetnog PDP-a, čime će se osigurati da se samo ti prijavitelji mogu prijaviti na predmetni poziv.

PT1 dostavlja prijavitelju poveznicu (<https://fondovi.gov.hr/> ) radi unosa projektnog prijedloga u sustav eKohezija i Korisničke upute za korištenje sustava eKohezija koje se također nalaze se i u sustavu eKohezija.



Od strane prijavitelja potrebno je odrediti kontakt osobu za pristup sustavu koja će ispred prijavitelja unositi prijavu u sustav eKohezija. Pristup sustavu mogu imati samo zaposlenici javnog isporučitelja vodnih usluga kojima u sustavu eKohezija odgovorna osoba (koja je u prijavi naznačena kako odgovorna osoba – u pravilu direktor) za isto da ovlaštenje. Kontakt osoba je dužna osigurati pristup sustavu eKohezija za koji je potrebno imati mToken ili token (koji glasi na osobu, ne na tvrtku, s obzirom da se pristup u sustav ostvaruje provjerom osobnog OIB-a svake osobe koja pristupa sustavu). Pregled vjerodajnica kojima je moguće pristupiti sustavu eKohezijai može se vidjeti u sklopu prethodno priloženih Korisničkih uputa za korištenje sustava eKohezija.

Prijavu u sustav može unijeti bilo koji zaposlenik tvrtke (javnog isporučitelja vodnih usluga) koja za isto ima ovlaštenje odgovorne osobe dok konačno podnošenje prijave (zadnji „klik“) može samo osoba koja je u prijavi (prijavnom obrascu) naznačena kako odgovorna osoba – u pravilu direktor. U ovom kontekstu je također potrebno voditi računa o tome da odgovorna osoba ima sve potrebno za pristup sustavu (mToken ili token). Nakon što prijavitelj službeno podnose projektni prijedlog u sustav eKohezija, PT1 obavlja ocjenu usklađenosti projekta s primjenjivim kriterijima dodjele bespovratnih sredstava. Prilikom podnošenja projektnih prijedloga u sustav eKohezija svakom projektnom prijedlogu dodjeljuje se jedinstveni identifikator, kod projekta.

Postupak izravne dodjele zatvara se protekom roka u kojem prijavitelj mora podnijeti projektni prijedlog, a dovršava se donošenjem odluke o financiranju i sklapanjem ugovora.

Formalni postupak dodjele se u pravilu provodi kroz jednu fazu koja obuhvaća sljedeće aktivnosti:

* **administrativna provjera i provjera prihvatljivosti,**
* **provjera prihvatljivosti troškova,**
* **donošenje odluke o financiranju.**

Prije donošenja odluke o financiranju PT 1 provjerava je li došlo do promjena ili okolnosti koje utječu na pravilnost dodjele i donošenje odluke o financiranju. Predmetna provjera obvezno obuhvaća provjeru potencijalnog dvostrukog financiranja te status vezan uz potpore male vrijednosti.

Ako PT 1 utvrdi postojanje drugih okolnosti koje ili bi mogle utjecati na donošenje odluke o financiranju ili ispravnost dodjele obustavlja se postupak donošenja odluke o financiranju do utvrđenja okolnosti na temelju kojih će se odlučiti o donošenju odluke o financiranju

## Potpisivanje ugovora

Po završetku postupka dodjele potpisuje se Ugovor o dodjeli bespovratnih sredstava kojim se utvrđuje najviši iznos EU bespovratnih sredstava dodijeljen projektu te drugi financijski i provedbeni uvjeti Projekta.

Ugovor se priprema i potpisuje u roku 45 dana od dana donošenja odluke o financiranju. Rok za pripremu i potpisivanje ugovora može se produljiti, uz prethodnu suglasnost UT, u opravdanim slučajevima.

Ugovor o dodjeli bespovratnih sredstava sastoji se od Općih uvjeta, priloga i obrazaca. Opći uvjeti su isti za sve Ugovore o dodjeli bespovratnih sredstava, dok su uvjeti ugovora prilagođeni uvjetima predmetnog postupka dodjele.





Zajedno sa Ugovorom o dodjeli bespovratnih sredstava potpisuje se i Ugovor o sufinanciranju projekta kojim se uređuju udjeli sufinanciranja nacionalne komponente projekta između Ministarstva zaštite okoliša i zelene tranzicije, Hrvatskih voda te javnog isporučitelja vodnih usluga (prijavitelj projekta) i eventualnih partnera te partnera u smislu sufinanciranja projekata (ukoliko su JLS sa područja obuhvata projekta sufinancijeri).



Ugovor o dodjeli bespovratnih sredstava potpisuju čelnici ili druge službeno ovlaštene osobe svake strane. Ugovor o dodjeli bespovratnih sredstava stupa na snagu danom potpisa posljednjeg potpisnika ugovora.

# Upute za ispunjavanje određenih poglavlja prilagođenog prijavnog obrasca za velike projekte

Ova uputa je koncipirana sa svrhom pomoći izrađivačima u izradi određenih poglavlja prijavnog obrasca, a koja se razlikuju od zahtjeva u sklopu programskog razdoblja 2014. – 2020. Ministarstvo zaštite okoliša i zelene tranzicije zadržava pravo na eventualne izmjene i dopune u toku postupka odabira projektnih prijedloga sukladno potrebama.

Za potrebe prijave projekata za financiranje bespovratnim sredstvima u okviru Programa konkurentnost i kohezija 2021. – 2027. koristit će se prijavni obrazac za velike projekte (Prilog II Provedbene uredbe Komisije (EU) 2015/207 оd 20. siječnja 2015. izmijenjene Provedbenom uredbom Komisije (EU) 2019/256 оd 13. veljače 2019.). S obzirom da se zahtjevi u programskom razdoblju 2021. – 2027. u određenim segmentima razlikuju od zahtjeva iz programskog razdoblja 2014. – 2020., spomenuti prijavni obrazac za velike projekte je prilagođen te je priložen u točki 4.1. ovih Uputa

Navedeni prilagođeni format prijavnog obrasca za velike projekte primjenjuje se na sve vodno komunalne projekte s obzirom da su svi navedeni projekti od državne/regionalne važnosti za ispunjavanje vodno – komunalnih direktiva. Standardni format za dostavljanje informacija utvrđen je kako bi se osigurala ujednačena primjena i sadržaj potrebnih informacija za odobravanje projekata. Za sve projekte koriste se prijavni obrasci hrvatskom jeziku.

Iako se osnovni zahtjevi za podacima poklapaju sa zahtjevima u prethodnom financijskom razdoblju (2014. – 2020.), evidentirane su određene promjene, a u ovom poglavlju je opisano na koji način ispuniti određena poglavlja prijavnog obrasca.

**A. TIJELO NADLEŽNO ZA PROVEDBU PROJEKTA I NJEGOV KAPACITET**

**A.1 Tijelo nadležno za prijavu za projekta**

Upisati kontakt podatke javnog isporučitelja vodnih usluga kao prijavitelja projekta.

**A.4 Kapacitet tijela nadležnog za provedbu projekta uz upućivanje na njegov tehnički, pravni, financijski i administrativni kapacitet**

**A.4.1. Tehnički kapacitet (molimo dati barem pregled stručnog znanja potrebnog za provedbu projekta i navesti broj osoblja s takvim stručnim znanjem koji je dostupan u okviru organizacije i raspoređen na projekt)**

Potrebno je dati sljedeće informacije:

* Pregled organizacijske strukture korisnika projekta uključujući i odgovorne službe, broj potrošača, te ukupan broj zaposlenih
* Dosadašnja iskustva u pripremi natječajne dokumentacije, natječajnom postupku, te investicijskom nadziranju gradnje (popis projekata sa vrijednostima investicije)
* Struktura Jedinice za provedbu projekta uključujući nadležnosti i broj ljudi, te opisati na koji način će ta jedinica sudjelovati u projektu, prikazati uloge pojedinih stručnjaka u JPP, te prikazati procjenu svih troškova koji se povezuju s aktivnosti upravljanja projektom. Potrebno je obrazložiti:
  + trošak internih stručnjaka (zaposlenici korisnika)
  + trošak vanjskih usluga upravljanja projektom ukoliko se predviđa tu uslugu nabavljati putem javne nabave kroz Ugovor za vođenje projekta
  + trošak nabave nove uredske opreme potrebne za djelovanje JPP-a ukoliko se predviđa tu uslugu nabavljati putem javne nabave
* Navedene troškove Jedinice za provedbu projekta potrebno je strukturirati i prikazati detaljno u tablici u poglavlju H.2.3. svaki trošak i nabavu zasebno (procjena troškova po osobi i ukupno te jasno razdvojiti trošak internih i trošak vanjskih usluga upravljanja projektom ukoliko je isto predviđeno).

Napominjemo da je u sklopu Studije izvodljivosti potrebno definirati interno i eksterno osoblje (radna mjesta), vrijeme angažiranosti pojedinog stručnjaka kao i pripadajući trošak (dnevnica i ukupan trošak). U slučaju većeg broja projekata u nadležnosti istog korisnika/prijavitelja potrebno je obratiti pažnju na to da angažman pojedinih stručnjaka bude jasno odvojen po svakom projektu (vrijeme angažiranosti određenog stručnjaka na svim projektima može max. biti 100% radnog vremena) kako bi se izbjeglo dvostruko financiranje.

Preporučujemo da odnos JPP-a i ukupnog prihvatljivog troška (bez nepredviđenih troškova) bude do 3% koristeći sljedeću formulu za izračun:

**A.4.2. Pravni kapacitet (molimo barem navesti pravni status korisnika koji omogućuje provedbu projekta te, prema potrebi, njegov kapacitet u poduzimanju pravnih mjera)**

Pravni status javnih isporučitelja vodnih usluga, kao korisnika u projektu, definiran je Zakonom o vodnim uslugama sukladno člancima 4. i 12.. Pritom je potrebno opisati njegovu osnivačku i vlasničku strukturu (uključivo s imenovanim JLS koji su dioničari dotičnog javnog isporučitelja vodnih usluga - JIVU-a), način upravljanja JIVU-om te navesti Klasu, Ur. broj te datum izdavanja važećeg (izvršnog i pravomoćnog) *Rješenja o ispunjavanju općih i posebnih uvjeta za obavljanje djelatnosti javne vodoopskrbe i/ili Rješenja o ispunjavanju općih i posebnih uvjeta za obavljanje djelatnosti javne odvodnje* (što je primjenjivo) koje izdaje ministarstvo nadležno za vodno gospodarstvo (sukladno članku 16. Zakona o vodnim uslugama). Sukladno članku 114. Zakona o vodnim uslugama, do stupanja na snagu propisa koji se donose temeljem tog Zakona, ostaju na snazi propisi i drugi provedbeni akti doneseni na temelju Zakona o vodama te je u tom slučaju potrebno priložiti rješenja donesena temeljem navedenog zakona.

Predmet poslovanja javnog isporučitelja vodne usluge mora biti i u skladu s člancima 13., 14. i 15. Zakona o vodnim uslugama. Svi IVU moraju biti registrirani za obavljanje djelatnosti javne vodoopskrbe i/ili javne odvodnje u Sudskom registru pri Trgovačkom Sudu te je u sklopu prijavnog obrasca potrebno dostaviti dokaz o usklađenosti predmeta poslovanja i vlasničke strukture za prijavitelja.

Potrebno je opisati vlasništvo i pravni status komunalnih vodnih građevina, odnosno vlasništvo nad izgrađenom infrastrukturom (ref. čl. 26. Zakona o vodama) kao i upravljanje, gradnju i održavanje komunalnih vodnih građevina (sukladno člancima 27. i 30. Zakona o vodama).

Opisati usklađenost JIVU sa Zakonom o vodnim uslugama i Uredbom o uslužnim područjima u smislu okrupnjavanja JIVU. Sukladno točki 3.1. ovih Uputa, uvjet za dodjelu bespovratnih sredstava je je ustrojen jedinstveni isporučitelj vodnih usluga na uslužnom području sukladno Zakonu o vodnim uslugama i Uredbi o uslužnim područjima.

**B. OPIS ULAGANJA I NJEGOVE LOKACIJE; POJAŠNJENJE NAČINA NA KOJI JE SUKLADAN S ODGOVARAJUĆIM PRIORITETNIM OSIMA OPERATIVNOG PROGRAMA ILI OPERATIVNIH PROGRAMA TE OČEKIVANI DOPRINOS POSTIZANJU SPECIFIČNIH CILJEVA TIH PRIORITETNIH OSI I OČEKIVANI DOPRINOS SOCIOEKONOMSKOM RAZVOJU**

**B.1 Operativni program ili programi i prioritetne osi**

Program Konkurentnost i kohezija 2021. – 2027. sa relevantnim prioritetima i specifičnim ciljevima (

dostupan je na sljedećoj poveznici:

<https://eufondovi.gov.hr/eu-fondovi/program-konkurentnost-i-kohezija-2021-2027/program-konkurentnost-i-kohezija-2021-2027-odobreni-dokument/>

**B.2 Kategorizacija projektne aktivnosti**

Dimenzije i kodovi za vrste intervencija za EFRR, ESF+, Kohezijski fond i FPT regulirano je Uredbom (EU) 2021/1060 Europskog Parlamenta i Vijeća od 24. lipnja 2021. u Prilogu 1. (<https://eur-lex.europa.eu/legal-content/HR/TXT/HTML/?uri=CELEX:32021R1060&from=HR#d1e39-159-1> ) -

Utvrđivanju statističke klasifikacije ekonomskih djelatnosti NACE (B.2.5.) regulirano je Uredbom (EZ) br. 1893/2006 Europskog parlamenta i Vijeća od 20. prosinca 2006. (<http://eur-lex.europa.eu/legal-content/HR/TXT/PDF/?uri=CELEX:32006R1893&from=en>).

Uputa za ispunjavanje poglavlja B.2 prijavnog obrasca za velike projekte:

|  | **Kod** | **Iznos** | **Postotak** |
| --- | --- | --- | --- |
| B.2.1. Kod ili kodovi za dimenziju područja intervencija (Potrebno je upotrijebiti više od jednog ako je, na temelju razmjernog izračuna, odgovarajuće nekoliko područja intervencija) | 063 Osiguravanje vode za ljudsku potrošnju (crpilišta, infrastruktura za obradu, skladištenje i distribuciju, mjere za povećanje učinkovitosti, opskrba pitkom vodom) u skladu s kriterijima učinkovitosti | Iznos odgovara postotku (prethodno određenom u B.2.1) ukupnog iznosa EU doprinosa | 100% |
| 064 Vodno gospodarstvo i očuvanje vodnih resursa (uključujući upravljanje riječnim slivovima, specifične mjere za prilagodbu klimatskim promjenama, ponovnu upotrebu i smanjenje istjecanja) | Iznos odgovara postotku (prethodno određenom u B.2.1) ukupnog iznosa EU doprinosa | 100% |
| 066 Odvodnja i pročišćavanje otpadnih voda u skladu s kriterijima energetske učinkovitosti | Iznos odgovara postotku (prethodno određenom u B.2.1) ukupnog iznosa EU doprinosa | 100% |
| B.2.2. Kod za oblik financijske dimenzije (U nekim slučajevima može biti potrebno više od jednog – dostaviti razmjerne udjele) | 01 - Bespovratna sredstva | Ukupni iznos EU doprinosa (sukladno B.2.1) | 100% |
| B.2.4. Kod za dimenziju mehanizma teritorijalne provedbe i teritorijalnog fokusa | 28. Ostali pristupi – ruralna područja | Ukupni iznos EU doprinosa (sukladno B.2.1) | 100% |
| 33. Ostali pristupi – bez teritorijalnog usredotočivanja | Ukupni iznos EU doprinosa (sukladno B.2.1) | 100% |
| B.2.5. Kod za dimenziju tematskog cilja  (U nekim slučajevima može biti potrebno više od jednog – dostaviti razmjerne udjele) | 06 - Očuvanje i zaštita okoliša i promocija učinkovitosti resursa | Ukupni iznos EU doprinosa (sukladno B.2.1) | 100% |
| B.2.6. Kod za gospodarsku dimenziju (kod NACE[[1]](#footnote-2))  (U nekim slučajevima može biti potrebno više od jednog – dostaviti razmjerne udjele) | E.36.0.0 Skupljanje, pročišćavanje i opskrba vodom | Iznos odgovara postotku (prethodno određenom u B.2.1) ukupnog iznosa EU doprinosa | Sukladno prethodno određenom postotku u B.2.1 |
| E.37.0.0 – Uklanjanje otpadnih voda | Iznos odgovara postotku (prethodno određenom u B.2.1) ukupnog iznosa EU doprinosa | Sukladno prethodno određenom postotku u B.2.1 |
| B.2.7. Kod za dimenziju ili dimenzije lokacije (NUTS III)  (U nekim slučajevima može biti potrebno više od jednog – dostaviti razmjerne udjele) | DIMENZIJE LOKACIJE SPECIFIČNOG PROJEKTA MOŽETE PRONAĆI OVDJE: | Ukupni iznos EU doprinosa (sukladno B.2.1), sukladno postotku za pojedinu županiju | 100% (ukoliko se Projekt odvija unutar jedne županije), odnosno po razmjernim udjelima |

**B.4 Ciljevi projekta i njegova usklađenost s odgovarajućim prioritetnim osima predmetnog operativnog programa ili predmetnih operativnih programa te njegov očekivani doprinos postizanju specifičnih ciljeva i rezultata s tih prioritetnih osi, kao i očekivani doprinos socioekonomskom razvoju područja obuhvaćenog operativnim programom**

**B.4.2 Molimo navesti pojedinosti o usklađenosti projekta s odgovarajućim prioritetnim osima operativnog programa ili operativnih programa te o njegovu očekivanom doprinosu postizanju pokazatelja rezultata u okviru specifičnih ciljeva tih prioritetnih osi**

Uz opis usklađenosti projekta sa specifičnim ciljem 2.5 Promicanje pristupa vodi i održivog upravljanja vodama (KF), u ovom se poglavlju daje informacija i o doprinosu projekta postizanju pokazateljima rezultata.

U tu svrhu sugerira se koristiti za to izrađenu Tablicu 1 (Doprinos projekta vrijednostima pokazatelja rezultata) koja daje pregled pokazatelja. U ćelije gdje je navedeno „upisati“ potrebno unijeti vrijednosti specifične za konkretan projekt. Vrijednosti se navode za one pokazatelje koji su primjenjivi za konkretan projekt; u suprotnom se navodi N/P (nije primjenjivo).

Tablica 1 – Doprinos projekta vrijednostima pokazatelja rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| **Prioritet** | **Specifični cilj** | **Identifikacijska oznaka** | **Pokazatelj** | **Mjerna jedinica** | **Osnovna ili referentna vrijednost (2021.)** | **Ciljana vrijednost (2029.)** | **Izvor podataka** |
| 3 | RSO2.5 | RCR41 | Stanovništvo povezano na poboljšanu javnu vodoopskrbnu mrežu | osobe | 0 | ***upisati*** | Prikupljanje podataka – izvještaji Korisnika |
| RCR42 | Stanovništvo povezano barem na sekundarnu javnu mrežu za pročišćavanje otpadnih voda | osobe | 0 | ***upisati*** | Prikupljanje podataka – izvještaji Korisnika |
| RCR43 | Gubici vode u distribucijskim sustavima javne vodoopskrbne mreže | Kubični metri godišnje | ***upisati*** | ***upisati*** | Prikupljanje podataka – izvještaji Korisnika |

**C. UKUPNI TROŠAK I UKUPNI PRIHVATLJIVI TROŠAK**

**C.2 Provjera usklađenosti s pravilima o državnoj potpori**

Temeljem uputa i kriterija EK sadržanih u Guidance Note to the COCOF, Verification of compliance with State Aid rules in infrastructure cases odnosno analitičke matrice sadržane u „Infrastructure Analytical Grid No. 7“ u odnosu na mogućnost postojanja državne potpore u mjerama koje predviđa ovaj Projekt potrebno je provesti analizu uključuje li projekt dodjelu državne potpore.



Za opis ovog poglavlja koristiti predložak teksta u nastavku uz prilagodbu opisa konkretnom projektu:

Projekt će biti financiran iz sredstava Kohezijskog fonda EU-a (\_\_\_%), te nacionalnih sredstava (\_\_%). Korisnik u smislu pravila o državnim potporama je \_\_\_\_\_\_\_\_\_\_\_\_. Društvo \_\_\_\_\_\_\_\_\_\_\_\_ je javni isporučitelji vodnih usluga (JIVU) koji na području predmeta projekta pruža uslugu javne vodoopskrbe, odnosno odvodnje otpadnih voda, što mu je ujedno i jedina djelatnost.

Pružanje vodnih usluga JIVU u Republici Hrvatskoj regulirano je Zakonom o vodnim uslugama i s njime povezanim podzakonskim aktima.

Sukladno članku 3. Zakona o vodnim uslugama, vodne usluge su usluge javne vodoopskrbe i javne odvodnje. Sukladno čl. 4 Zakona o vodnim uslugama vodne usluge obavljaju se kao javna služba od općeg interesa. Nadalje, vodne usluge su od interesa za jedinice lokalne samouprave koje su dužne osigurati pružanje vodnih usluga na uslužnom području i od interesa su za RH.

Sukladno čl. 12. Zakona o vodnim uslugama JIVU je društvo kapitala kojem su jedini osnivači jedinice lokalne samouprave na uslužnom području, a iznimno osnivač javnog isporučitelja može biti i pravna osoba čiji je jedini osnivač jedinica lokalne samouprave te sukladno članku 13. ZVU ne može obavljati druge djelatnosti osim vodnih usluga).

Iznimno od vodnih usluga, sukladno članku 13. Zakona o vodnim uslugama javni isporučitelj vodnih usluga može obavljati i dodatne djelatnosti:

* + - 1. uzorkovanja i ispitivanja zdravstvene ispravnosti vode za ljudsku potrošnju za vlastite potrebe
      2. iz članaka 14. i 15. Zakona (jedinica lokalne samouprave ovlaštena je izravno prenijeti poslove upravljanja projektom gradnje građevina urbane oborinske odvodnje na JIVU sukladno članku 14. te je JP(R)S ovlaštena izravno prenijeti poslove upravljanja projektom gradnje građevina za navodnjavanje i na JIVU sukladno članku 15.)
      3. izvođenja priključaka na komunalne vodne građevine sukladno člancima 55. i 56. Zakona za korisnike vodnih usluga na svom uslužnom području
      4. ovjeravanja i pripreme vodomjera za ovjeravanje za korisnike vodnih usluga na svom uslužnom području
      5. posebne isporuke vode iz članaka 47. do 50., 52. i 53. Zakona
      6. proizvodnje energije u procesu obavljanja djelatnosti vodnih usluga, uključujući i prodaju, u skladu s posebnim propisima o energiji
      7. isporuke vode pročišćene na uređaju za pročišćavanje otpadnih voda u svrhu ponovnog korištenja, uključujući i prodaju
      8. gospodarenja otpadnim muljem nastalim u procesu pročišćavanja otpadnih voda
      9. gospodarenja građevnim i drugim neopasnim otpadom koji nastaje u pogonu i održavanju komunalnih vodnih građevina, ako ispunjava uvjete iz posebnih propisa i
      10. upravljanja projektom gradnje kada je javni isporučitelj vodnih usluga investitor projekta.

Društvo\_\_\_\_\_\_\_ je osnovano te je u isključivom vlasništvu jedinica lokalne samouprave (navesti JLS u čijem je vlasništvu), ne obavlja niti jednu djelatnost osim \_\_\_\_\_\_\_\_\_\_\_(nabrojati djelatnosti imajući u vidu činjenicu da bi za određene djelatnosti koje Zakon o vodnim uslugama dozvoljava bilo neophodno izraditi Program državnih potpora, do kraja aktualnog programskog razdoblja prihvaćati će se samo aktivnosti koje su bile prihvatljive za financiranje prije donošenja ovoga zakona) te kao takvo ima svojevrstan monopol na navedenom području pružati navedene usluge, odnosno ne postoji mogućnost tržišnog natjecanja.

Članak 186. Zakona o vodama propisuje da se koncesija za usluge i radove ne daje za obavljanje djelatnosti javne vodoopskrbe i djelatnosti javne odvodnje. Iznimno od navedenog dopušteno je sljedeće:

* pravna ili fizička osoba može koncesijom steći pravo pružanja usluge pražnjenja i odvoza otpadnih voda iz individualnog sustava odvodnje i
* temeljem članka 97. Zakona o vodnim uslugama koncesionar može obavljati radove ili usluge pročišćavanja otpadnih voda temeljem koncesije dane prije stupanja na snagu Zakona o vodnim uslugama.

A. U slučaju da se dotičnim projektom navedene javne usluge ne namjeravaju dati u koncesiju te već nisu dane u koncesiju, odnosno u slučaju da UPOV i/ili nabava opreme za čišćenje septičkih i sabirnih jama nije predmet projekta koristiti predložak teksta u nastavku uz prilagodbu opisa dotičnom projektu.

S obzirom da koncesija nije predmet ovog projekta, posljedično tržište je zatvoreno za natjecanje i ne postoji mogućnost narušavanja tržišnog natjecanja. Budući da društvo \_\_\_\_ pruža usluge samo na području lokalne samouprave \_\_\_\_\_\_\_\_, te nije aktivno na drugim područjima, narušavanje tržišnog natjecanja je isključeno.

B. U slučaju da se dotičnim projektom navedene javne usluge namjeravaju dati u koncesiju ili su već dane u koncesiju, a UPOV i/ili nabava opreme za čišćenje septičkih i sabirnih jama je predmet projekta potrebno je dati detaljan opis:

* u slučaju postojeće koncesije način na koji je ugovorena koncesija (opisati postupak provedene javne nabave) te ukratko navesti osnovne elemente iz ugovora o koncesiji
* u slučaju planiranog davanja javne/ih usluge u koncesiju na koji način se ista planira provesti (opisati planirani postupak provođenja javne nabave - oglašeni na otvorenom, konkurentnom, transparentnom i nediskriminirajućem natječaju u skladu sa Zakonom o javnoj nabavi i propisima usvojenim na temelju tog zakona)

Nadalje koristiti predložak teksta u nastavku uz prilagodbu dotičnom projektu:

Sukladno članku 16. Zakona o vodnim uslugama za obavljanje djelatnosti javne vodoopskrbe i javne odvodnje JIVU moraju ispunjavati opće te posebne uvjete brojnosti i kvalifikacija zaposlenika te posebne uvjete za učinkovito poslovanje javnog isporučitelja (Sukladno članku 114. Zakona o vodnim uslugama, do stupanja na snagu propisa koji se donose temeljem tog Zakona, ostaju na snazi propisi i drugi provedbeni akti doneseni na temelju Zakona o vodama (»Narodne novine«, br. 153/09., 63/11., 130/11., 56/13., 14/14. i 46/18.)). Ministarstvo zaštite okoliša i zelene tranzicije utvrđuje ispunjenje ovih uvjeta (propisanih zakonom i drugim propisima) rješenjem za obavljanje vodnih usluga na konkretnom području.

Društvo \_\_\_\_\_\_\_ ima ishođeno rješenje za obavljanje djelatnosti\_\_\_\_\_\_\_\_\_\_\_\_\_\_\_\_\_(navesti Klasu, Urbroj i rok važenja predmetnog rješenja).

Sukladno navedenome, s obzirom na činjenicu da tržište za pružanje vodnih usluga u konkretnom slučaju ne postoji, tržište nije narušeno i nema tržišnog natjecanja, davanje javnih sredstava Korisniku za realizaciju Projekta ne predstavlja državnu potporu. Ova procjena daje se temeljem „Infrastructure Analytical Grid No 7 for State aid“ kako bi se isključilo postojanje državne potpore.

Realizacija projekta će se provoditi kroz niz ugovora, od kojih će svaki biti oglašen na otvorenom, konkurentnom, transparentnom i ne diskriminirajućem natječaju u skladu sa Zakonom o javnoj nabavi i propisima usvojenim na temelju tog zakona, stoga državne potpore nisu uključene u drugim strankama, uključujući izvođača.

Cijena vodnih usluga za korisnike usluga jedinstvena je na području pružanja usluga i postavljena je prema načelima “onečišćivač plaća” čime se postiže potpuno pokrića troškova za pružanje usluga javne vodoopskrbe i javne odvodnje. Ovime se isključuje postojanje državne potpore na razini korisnika usluga.

**E. ANALIZA TROŠKOVA I KORISTI, UKLJUČUJUĆI FINANCIJSKU I GOSPODARSKU ANALIZU TE PROCJENU RIZIKA**

**E.3.3. Procjena rizika**

Procjena rizika mora obuhvatiti sve rizike koji su navedeni u sklopu samog aplikacijskog obrasca (PRILOG III. Metodologija za provedbu analize troškova i koristi – točka 2.4.) pa makar pojedini rizici bili neprimjenjivi u konkretnom slučaju i to:

|  |  |
| --- | --- |
| **Sektor/podsektor** | **Specifični rizici** |
| Opskrba vodom i odvodnja | Rizici u pogledu potražnje:  i. potrošnja vode manja od predviđene  ii. stopa povezivanja na javni kanalizacijski sustav niža od predviđene  Rizici u pogledu nacrta:  iii. neodgovarajuća ispitivanja i istraživanja, npr. netočne hidrološke prognoze  iv. neodgovarajuće procjene troška nacrta  Rizici u pogledu stjecanja zemljišta:  v. kašnjenja postupka  vi. troškovi zemljišta viši od predviđenih  Rizici u pogledu administracije i nabave:  vii. kašnjenja postupka  viii. dozvole za gradnju ili druge dozvole  ix. odobrenja za spajanje na javnu mrežu  x. Pravni postupci  Rizici u pogledu izgradnje:  xi. prekoračenje troškova projekta i zastoji u izgradnji  xii. rizici povezani s izvođačem (stečaj, nedostatak sredstava)  Operativni rizici:  xiii. pouzdanost utvrđenih izvora vode (količina/kvaliteta)  xiv. troškovi održavanja i popravka viši su od predviđenih, nakupljanje tehničkih kvarova  Financijski rizici:  xv. povećanje tarifa sporije od predviđenog  xvi. naplata tarifa manja od predviđene  Regulatorni rizici:  xvii. neočekivani politički ili regulatorni čimbenici koji utječu na cijene vode  Ostali rizici:  xviii. protivljenje javnosti |

Svaki od navedenih specifičnih rizika potrebno je obuhvatiti analizom pa makar isti bio neprimjenjiv.

**F. ANALIZA UTJECAJA NA OKOLIŠ, UZIMAJUĆI U OBZIR PRILAGODBU KLIMATSKIM PROMJENAMA I POTREBU NJIHOVA UBLAŽAVANJA TE OTPORNOST NA KATASTROFE**

**F.1 Usklađenost projekta s okolišnom politikom**

**F.1.2 Opisati način na koji se u okviru projekta poštuje načelo predostrožnosti, načelo preventivnog djelovanja, načelo da se šteta nanesena okolišu popravlja ponajprije na samom izvoru i načelo „onečišćivač plaća”**

U ovom je poglavlju, uz ostalo, potrebno opisati preventivne mjere i mjere zaštite te program praćenja stanja okoliša (ako je dio sadržaja SUO) kako su utvrđeni rješenjem o prihvatljivosti zahvata za okoliš i svim sukcesivnim dozvolama.

**F.2 Primjena Direktive 2001/42/EZ Europskog parlamenta i Vijeća („Direktiva SPO”)**

Obzirom da je prostorni plan, sukladno Zakonu o zaštiti okoliša, čl. 133., također jedan od instrumenata zaštite okoliša, u ovom je poglavlju potrebno utvrditi je li projekt dio prostornog plana te je li za navedeni prostorni plan izrađena/izrađuje se SPOU (strateška procjena utjecaja zahvata na okoliš), te priložiti relevantnu internetsku poveznicu kao dokaz navedenome.

F.4 Primjena Direktive 92/43/EEZ o očuvanju prirodnih staništa i divlje faune i flore (Direktiva o staništima); procjena učinaka na područja Natura 2000

Ako se NE očekuje da će projekt imati znatne negativne učinke, pojedinačno ili u kombinaciji s drugim projektima, na ciljeve očuvanja i cjelovitosti područja koja su uključena ili ih se namjerava uključiti u mrežu Natura 2000 (F.4.3) projektnoj se prijavi prilaže potvrda nadležnog tijela u obrascu u Dodatku 1. prijavnog obrasca - Izjava tijela nadležnog za praćenje područja Natura 2000.

Prethodno dostavi Dodatka 1. nadležnom tijelu, Izrađivač projektne prijave je dužan:

1. popuniti Dodatak 1. uvažavajući postupak u sklopu kojeg je izvršena ocjena o prihvatljivosti zahvata za ekološku mrežu i zaključke pripadajućeg/ih Rješenja,
2. u sklopu Dodatka 1. priložiti kartu ekološke mreže sa ucrtanim zahvatom (u omjeru 1:100.000 ili najbližem mogućem omjeru). Kartografski prikaz moguće je preuzeti s internetske stranice [www.bioportal.hr](http://www.bioportal.hr) putem WMS servisa ili ga je moguće zatražiti putem kataloga informacija. Na priloženoj karti trebaju biti vidljivi svi elementi projekta.

Navedeni obrazac treba sadržavati sljedeće informacije:

1. Kratki opis projekta u kojem su vidljive karakteristike zahvata koji će se provesti.
2. Dati informaciju o provedenim postupcima procjene prihvatljivosti zahvata za ekološku mrežu (KLASA: i URBROJ: Rješenja u sklopu kojih je izvršena ocjena o prihvatljivosti zahvata za ekološku mrežu).
3. Opisati smještaj projekta u odnosu na identificirana područja ekološke mreže. Konkretno, planira li se cijeli zahvat ili samo određeni dio zahvata koji čini tehnološku cjelinu *unutar ili na rubu područja ekološke mreže*, isto treba navesti i opisati kako slijedi:

* Navesti područja očuvanja značajna za ptice te područja očuvanja značajna za vrste i stanišne tipove unutar kojih se vrši zahvat ili njegov dio (naziv odgovarajućih područja, referentni broj područja te ciljevi u pogledu njihovog očuvanja).
* navesti obrazloženje (iz relevantnog/ih Rješenja ili Elaborata temeljem kojeg je izdano Rješenje) kojim se utvrđuje da zahvat ili njegov dio (pojedinačno ili u kombinaciji s drugim projektima) neće utjecati na ciljeve očuvanja i cjelovitosti ekološke mreže u sklopu koje/ih se nalazi.

1. Ukoliko se zahvat ili njegov dio *nalazi izvan područja ekološke mreže*, za iste treba dati informaciju o najbližim okolnim područjima ekološke mreže o kojima je potrebno dati sve informacije kao i u točki 3 te navesti udaljenost projekta od najbližih područja ekološke mreže.
2. Dati informaciju o ciljevima očuvanja koji su uzeti u obzir
3. Dati informaciju o tipu i vjerojatnosti utjecaja koji se može očekivati kao rezultat projekta

Za projekte kod kojih je procedura OPUO/PUO provedena prije donošenja Upute za izradu analize usklađenosti od strane MZOZT (koja je niže priložena), smatra se da projekti nisu u skladu s Direktivom o staništima u odnosu na sagledavanje mogućih utjecaja projekta (samostalnih i kumulativnih) na ciljeve očuvanja područja ekološke mreže. Za takve projekte potrebno je izraditi **Analizu usklađenosti sagledanih utjecaja i/ili utvrđenih mjera ublažavanja za zahvate u odnosu na dorađene ciljeve očuvanja područja ekološke mreže Natura 2000** prema uputi danoj u dokumentu niže te, ovisno o ishodu analize, ishoditi i dostaviti kao dokaz dokument izdan od strane nadležnog tijela odnosno Uprave nadležne za zaštitu prirode MZOZT kojom se potvrđuje usklađenost projekta sa ciljevima očuvanja područja ekološke mreže. U protivnome, takvi se projekti neće moći odobriti.



**F.5 Primjena Direktive 2000/60/EZ Europskog parlamenta i Vijeća („Direktiva o okviru djelovanja u području vodne politike”); procjena učinaka na vodna tijela**

**F.5.2 Uključuje li projekt novonastalu promjenu fizičkih karakteristika tijela površinske vode ili promjenu razine tijela podzemne vode kojom se pogoršava stanje vodnog tijela ili onemogućuje postizanje dobrog stanja/potencijala vode?**

U sklopu ovog poglavlja potrebno je dati obrazloženje o primjeni Direktive 2000/60/EZ Europskog parlamenta i Vijeća („Okvirna direktiva o vodama”) kroz procjenu učinaka na novonastalu promjenu fizičkih karakteristika tijela površinske vode ili promjenu razine tijela podzemne vode kojom se pogoršava stanje vodnog tijela ili onemogućuje postizanje dobrog stanja/potencijala vodnog tijela.

**F.5.3 Molimo objasniti kako je projekt u skladu s ciljevima plana upravljanja riječnim slivovima koji su utvrđeni za odgovarajuća vodna tijela**

U navedenom je poglavlju potrebno dati sljedeće informacije:

1. navesti Plan upravljanja vodnim područjima (PUVP) koji je trenutno na snazi;
2. navesti je li u navedenom PUVP- u sadržan i predmetni projekt (ako jest, navesti referencu unutar PUVP-a gdje se predmetni projekt spominje);
3. navesti ciljeve PUVP-a u onom segmentu koji se odnosi na vodno tijelo/tijela na koja projekt ima utjecaj. U tom je kontekstu potrebno opisati njegov trenutni i ciljani status;
4. opisati doprinos konkretnog projekta na status vodnog tijela, kako površinskih tako i podzemnih voda (bilo da je riječ o poboljšanju stanja ili njegovu održavanju).

**F.8 Prilagodba klimatskim promjenama i njihovo ublažavanje te otpornost na katastrofe**

**Sva ulaganja moraju dokazati doprinos klimatskim ciljevima, odnosno moraju potpasti pod sljedeća područja intervencije koja su proizašla iz regulative kako bi bila prihvatljiva za financiranje:**

1. **U slučaju područja intervencije 063 Osiguravanje vode za ljudsku upotrebu (infrastruktura za crpljenje, obradu, skladištenje i distribuciju, mjere za učinkovitost, opskrba pitkom vodom) u skladu s kriterijem učinkovitosti** ulaganja u infrastrukturu javne vodoopskrbe moraju zadovoljiti sljedeće uvjete:
   * + U slučaju novih instalacija Sveobuhvatni vodoopskrbni sustav će imati visoki stupanj energetske učinkovitosti koji se odlikuje prosječnom energetskom potrošnjom sustava (uključujući zahvaćanje, kondicioniranje i distribuciju) od 0,5 kwh po kubičnom metru fakturirane/nefakturirane ovlaštene vodoopskrbe ili manje, ili vodoopskrbni sustav će imati Infrastrukturni indeks curenja (ILI) manje od 1,5; ili
     + U slučajevima rekonstrukcije postojećih sustava) Energetska učinkovitost sveobuhvatnog vodoopskrbnog sustava značajno je povećana zbog smanjenja prosječne energetske potrošnje sustava za najmanje 20% (uključujući zahvaćanje, kondicioniranje i distribuciju; izmjereno u kwh po kubičnom metru fakturirane/nefakturirane ovlaštene vodoopskrbe) ili da se smanje gubici za više od 20 %.
2. **U slučaju područja intervencije 066 Odvodnja i pročišćavanje otpadnih voda u skladu s kriterijima energetske učinkovitosti** ulaganja u sustave javne odvodnje moraju zadovoljiti sljedeće uvjete:
   * + Ako je cilj mjere da izgrađeni potpuni sustav otpadnih voda ima nultu stopu potrošnje energije ili da obnova potpunog sustava otpadnih voda dovede do smanjenja prosječne potrošnje energije za najmanje 10 % (samo mjerama energetske učinkovitosti, a ne materijalnim promjenama ili promjenama opterećenja)
3. **Područje intervencije 064** **Vodno gospodarstvo i očuvanje vodnih resursa (uključujući upravljanje riječnim slivovima, specifične mjere za prilagodbu klimatskim promjenama, ponovnu upotrebu i smanjenje istjecanja)**

Usklađenost projekta sa gore navedenim uvjetima opisuje se u DNSH obrascu koji se nalazi u poglavlju 4.1. ovih Uputa i dio je obavezne dokumentacije za prijavu projekta. Ovdje je potrebno pozvati se na ispunjeni DNSH obrazac, a ovdje ukratko navesti doprinos projekta prethodno navedenom.

**G. PLAN FINANCIRANJA U KOJEM SE NAVODE UKUPNA PLANIRANA FINANCIJSKA SREDSTVA I PLANIRANA POTPORA IZ FONDOVA, EIB- A I SVIH DRUGIH IZVORA FINANCIRANJA, ZAJEDNO S FIZIČKIM I FINANCIJSKIM POKAZATELJIMA ZA PRAĆENJE NAPRETKA, UZIMAJUĆI U OBZIR UTVRĐENE RIZIKE**

**G.1. Ukupna planirana financijska sredstva i planirana potpora iz fondova, EIB-a i svih drugih izvora financiranja**

**G.1.1.** Izvori sufinanciranja

Napomena kako je u tablici potrebno prikazati i podijeliti po izvorima financiranja ukupne troškove projekta (uključujući neprihvatljive troškove), ne samo prihvatljive troškove projekta.

**Poglavlje G.1.2.** Godišnji plan ukupnih prihvatljivih izdataka koji će se prijaviti Komisiji (financijski pokazatelj za praćenje napretka)

Uz raspodjelu EU sufinanciranja po godinama potrebno je dodati redak u kojem će se po godinama raspodijeliti i ukupan prihvatljivi trošak koji je moguće prijaviti EK, a radi se o iznosu navedenom u poglavlju C.3. Izračun ukupnog prihvatljivog troška, Tablica Izračun diskontiranog neto prihoda (članak 61. stavak 3. točka (b) Uredbe (EU) br. 1303/2013) pod točkom 3 (Ukupni prihvatljivi trošak nakon uzimanja u obzir zahtjeva iz članka 61. Uredbe (EU) br. 1303/2013 (u EUR, nediskontiran)). Dakle, EK je moguće prijaviti ukupan prihvatljivi trošak na koji je primijenjena stopa financijskog manjka (funding gap rate). Iako je navedeni izračun definiran uredbom koja je relevantna za programsko razdoblje 2014. – 2020. , i dalje vrijedi isti princip.

**G.2 Pokazatelji ostvarenja i fizički pokazatelji za praćenje napretka**

Navesti pokazatelje ostvarenja projekta sukladno Tablici Doprinos projekta vrijednostima pokazateljaostvarenja.

Tablica s pokazateljima ostvarenja i rezultata nalazi za specifični cilj, s mjernim jedinicama te ciljanim vrijednostima (u 2029. godini) uspostavljena je na razini programa (Program Konkurentnost i kohezija, Specifični cilj RSO2.5,Tablica 2 i 3, str. 106).

Tablica Doprinos projekta vrijednostima pokazatelja **ostvarenja**

|  |  |  |  |  |  |  |
| --- | --- | --- | --- | --- | --- | --- |
| **OP (CCI)** | **Prioritet** | **Specifični cilj** | **Identifikacijska oznaka** | **Pokazatelj** | **Mjerna jedinica** | **Ciljana vrijednost (2029.)** |
| 2021HR16FFPR001 | 3 | RSO2.5 | RCO30 | Duljina novih ili poboljšanih cijevi distribucijskih sustava javne vodoopskrbne mreže | km | ***upisati*** |
| RCO31 | Duljina novih ili poboljšanih cijevi za javnu mrežu za prikupljanje otpadnih voda | km | ***upisati*** |
| RCO32 | Novi ili poboljšani kapacitet za pročišćavanje otpadnih voda | Ekvivalenti stanovnika | ***upisati*** |

\*ukoliko će ciljane vrijednosti pokazatelja biti dostignute prije 2029. godine (kada je krajnji rok za dostizanje pokazatelja) ispod tablice u napomeni navesti godinu

**H.2.2. Administrativni, s minimalnim upućivanjem na potrebna odobrenja kao što su PUO, suglasnost za izvođenje radova, odluke o prostornom planiranju, kupnja zemljišta (prema potrebi), javna nabava itd.**

Uz popis ishođenih lokacijskih i građevinskih dozvola dati poveznice iz kojih je vidljivo da su iste bile predmet javnog uvida.

**DODATAK 3**



Uz objašnjenja koja su dana već u sklopu samog obrasca Dodatka 3, prilikom ispunjavanja istoga potrebno je također uvažiti sljedeće upute te dati tražena obrazloženja u obliku napomena ispod same tablice:

* Stupac 1 (Naziv aglomeracije) – navodi se konačna aglomeracija koja je utvrđena predmetnim projektom (zasebno svaka u slučaju da projekt obuhvaća više aglomeracija). U slučaju da konačna aglomeracija obuhvaća više inicijalno utvrđenih aglomeracija većih od 2000 ES temeljem ugovora o pristupanju (preneseno u Višegodišnji program gradnje komunalnih vodnih građevina), a rezultat projekta je utvrđena konačna aglomeracija koja obuhvaća više inicijalno utvrđenih aglomeracija isto je potrebno navesti u napomeni.
* Stupac 3 (Rokovi i prijelazna razdoblja iz Ugovora o pristupanju) – navodi se rok iz Ugovora o pristupanju (prenesen u Višegodišnji program gradnje komunalnih vodnih građevina). U slučaju da je projekt rezultirao promjenom obuhvata aglomeracije i promjenom razdoblja za postizanje usklađenosti, navodi se inicijalni rok iz Ugovora , a u napomeni je potrebno navesti prijelazno razdoblje kakvo je utvrđeno projektom. U slučaju da konačna aglomeracija obuhvaća više inicijalno utvrđenih aglomeracija većih od 2000 ES, u stupcu 3 navodi se rok za usklađenje one aglomeracije za koju je isti najstroži, a rokovi za usklađenje preostalih aglomeracija navode se u napomeni.
* Stupac 4 (Planirani datum dovršetka projekta) – navesti stvaran datum kada se očekuje da će sustav biti funkcionalan i da će stanovništvo biti priključeno na javni sustav odvodnje i pročišćavanja otpadnih voda te pojedinačni odgovarajući sustavi postići jednaku razinu zaštite okoliša - 1 do 5 godina nakon fizičke realizacije radova, ali ne kasnije od 2025. godine. U napomeni je potrebno navesti kada se očekuje završetak fizičke realizacije radova (uskladiti sa poglavljem H.1. prijavnog obrasca za velike i male projekte)
* Stupac 5 (Opterećenje aglomeracije) – opterećenje aglomeracije kakvo je utvrđeno projektom)
* Stupac 6 (Stopa prikupljanja) - odnosi se na opterećenje prikupljeno sustavom javne odvodnje u odnosu na ukupno opterećenje (stupac 5) predmetne aglomeracije u %. U obzir se uzima ukupno prikupljeno opterećenje bez obzira da li se pročišćava odgovarajućim stupnjem pročišćavanja.
* Stupac 7 (Stopa povezivanja) – u obzir se uzima ukupno opterećenje (u odnosu na opterećenje (stupac 5) predmetne aglomeracije u %) prikupljeno sustavom javne odvodnje koje se pročišćava odgovarajućim stupnjem pročišćavanja te pojedinačni odgovarajući sustavi koji postižu jednaku razinu zaštite okoliša. U slučaju da se otpadna voda prikupljena javnim sustavom odvodnje i sa pojedinačnih sustava na području predmetne aglomeracije ne pročišćava ili ne pročišćava odgovarajućim stupnjem pročišćavanja, u stupac 7 unosi se vrijednost 0, a u napomeni se navode podaci o načinu i stupnju pročišćavanja (postotak opterećenja koje se pročišćava te stupanj pročišćavanja).
* Stupac 8 (Pojedinačni odgovarajući sustavi) – ovdje se navodi opterećenje pojedinačnih odgovarajućih sustava (u odnosu na ukupno opterećenje (stupac 5) predmetne aglomeracije u %) koji postižu jednaku razinu zaštite okoliša kakvo je utvrđeno projektom. U slučaju da se otpadna voda sa pojedinačnih sustava na području predmetne aglomeracije ne pročišćava ili ne pročišćava odgovarajućim stupnjem pročišćavanja, u stupac 8 unosi se vrijednost 0, a u napomeni se navode podaci o postotku opterećenja pojedinačnih sustava te načinu i stupnju pročišćavanja.
* Stupci 9-11 – navesti postojeće stanje, a u napomeni navesti da li se radi o odgovarajućem kapacitetu, stupnju pročišćavanja, odnosno rezultatu pročišćavanja.

Prilikom ispunjavanja stupaca koji se odnose na stanje nakon provedbe projekta potrebno je u stupcima 12-15 prikazati stanje koje se očekuje **neposredno** nakon provedbe projekta (1 do 5 godina dana nakon fizičke realizacije radova, ali ne kasnije od 2029. godine – datum naveden u stupcu 4). Odabranu referentnu godinu iz prethodno navedenog raspona, a na koju će se odnosit dani podaci potrebno je navesti u retku „Stanje nakon provedbe (na temelju obrasca projektne prijave)“

* Stupac 12 (Opterećenje aglomeracije) govori o opterećenju aglomeracije unutar utvrđenih granica aglomeracije te u ovo opterećenje ne ulazi eventualno dodatno opterećenje za koje je predviđen kapacitet UPOV-a (okolna naselja izvan granica aglomeracije kao niti opterećenje septičkih/sabirnih jama okolnog područja koje je izvan granica aglomeracije). U ovom stupcu potrebno je potrebno prikazati ukupno opterećenje aglomeracije (u granicama aglomeracije) nakon provedbe projekta izraženo u ES (ekvivalent stanovnika), a u napomeni je potrebno razdvojiti koliko se od navedenog opterećenja odnosi na stanovništvo (u slučaju turizma također je potrebno razdvojiti na stalno i povremeno stanovništvo) priključeno na sustav javne odvodnje, koliko na privredne subjekte, koliko na pojedinačne odgovarajuće sustave koji postižu jednaku razinu zaštite okoliša kakvo je utvrđeno projektom (uključujući npr. sabirne jame čiji sadržaj se prikuplja i pročišćava na UPOV-u).
* Stupac 13: Stopa prikupljanja odnosi se na opterećenje prikupljeno sustavom javne odvodnje unutar utvrđenih granica aglomeracije te u ovo opterećenje ne ulazi eventualno dodatno opterećenje za koje je predviđen kapacitet UPOV-a (okolna naselja izvan granica aglomeracije) u odnosu na ukupno opterećenje (stupac 12) predmetne aglomeracije u %. Ovdje je potrebno voditi računa o očekivanoj priključenosti stanovništva na izgrađeni sustav javne odvodnje nakon provedbe projekta (u referentnoj godini koja je navedena u stupcu 4) te sukladno očekivanom stupnju priključenosti podatak i iskazati. U slučaju da se ne očekuje 100%-tna priključenost na izgrađeni sustav, razloge za isto potrebno je navesti u napomeni.
* Stupac 14: Stopa povezivanja odnosi se na ukupno opterećenje unutar utvrđenih granica aglomeracije koje se pročišćava na UPOV-u (opterećenje prikupljeno sustavom javne odvodnje te opterećenje npr. sabirnih jama čiji sadržaj se pročišćava na UPOV-u) u odnosu na ukupno opterećenje aglomeracije (stupac 12) i izražava se u %.
* stupac 15: Pojedinačni odgovarajući sustavi odnosi se na sustav koji postiže jednaku razinu zaštite okoliša i uspostavljen je u slučaju kada sustav odvodnje nije opravdan jer se njime ne bi stvorila korist za okoliš ili bi uključivao prekomjeran trošak. Pojedinačnim odgovarajućim sustavom mogu se smatrati i septičke/sabirne jame čiji sadržaj se pročišćava na UPOV-u, odnosno čije pročišćavanje je predviđeno na UPOV-u. Izražava se u % opterećenja koji otpada na pojedinačne odgovarajuće sustave unutar granica aglomeracije te u ovo opterećenje ne ulazi eventualno dodatno opterećenje za koje je predviđen kapacitet UPOV-a (npr. opterećenje septičkih/sabirnih jama okolnog područja koje je izvan granica aglomeracije) u odnosu na opterećenje aglomeracije (stupac 12)
* Stupac 16 (Kapacitet uređaja za pročišćavanje komunalnih otpadnih voda koji opslužuju aglomeraciju): Ovdje se navodi ukupni planirani kapacitet UPOV-a uključujući eventualno dodatno opterećenje za koje je predviđen kapacitet UPOV-a (okolna naselja izvan granica aglomeracije kao i opterećenje septičkih/sabirnih jama okolnog područja koje je izvan granica aglomeracije). U napomeni je potrebno navesti koliko od predviđenog kapaciteta UPOV-a otpada na eventualno dodatno opterećenje izvan granica aglomeracije te isto razdvojiti na stanovništvo (u slučaju turizma također je potrebno razdvojiti na stalno i povremeno stanovništvo) priključeno na sustav javne odvodnje, koliko na privredne subjekte, koliko na pojedinačne odgovarajuće sustave koji postižu jednaku razinu zaštite okoliša kakvo je utvrđeno projektom (uključujući npr. sabirne jame čiji sadržaj se prikuplja i pročišćava na UPOV-u).
* Stupac 17 (Uspostavljena razina pročišćavanja) – navesti stupanj pročišćavanja
* Stupac 18 (Rezultati pročišćavanja) – uz referencu na rezultate pročišćavanja sukladno Direktivi o pročišćavanju komunalnih otpadnih voda potrebno se je referirati i na nacionalno zakonodavstvo (Pravilnik o graničnim vrijednostima emisija otpadnih voda) i navesti očekivane konkretne parametre rezultata pročišćavanja po provedbi projekta.

# Kratice

MZOZT – Ministarstvo zaštite okoliša i zelene tranzicije

MRREFU - Ministarstvo regionalnog razvoja i fondova Europske unije

UT – Upravljačko tijelo

PT1 – Posredničko tijelo razine 1

PT2 – Posredničko tijelo razine 2

PDP – Poziv na dostavu projektnih prijedloga

UPOV – Uređaj za pročišćavanje otpadnih voda

UPPV – Uređaj za pročišćavanje pitke vode

DNSH - eng. Do No Significat Harm (princip Ne nanosi značajnu štetu)

SPOU – strateška procjena utjecaja na okoliš

PUO – procjena utjecaja na okoliš

OPUO – ocjena o potrebi procjene utjecaja na okoliš

JIVU – javni isporučitelj vodnih usluga

JLS – jedinica lokalne samouprave

# 

1. NACE-Rev.2, četveroznamenkasti kod: Uredba (EZ) br. 1893/2006 Europskog parlamenta i Vijeća (SL L 393, 30.12.2006., str. 1.). [↑](#footnote-ref-2)